title: Vec C-115/12 P: Rozsudok Súdneho dvora (štvrtá komora) z  26. septembra 2013 — Francúzska republika/Európska komisia [Odvolanie — Európsky fond pre regionálny rozvoj (EFRR) — Štrukturálna pomoc Spoločenstva v oblasti Martinik — Zníženie finančnej pomoci — Verejné zmluvy na zhotovenie prác — Súlad činností s ustanoveniami práva Únie — Koordinácia postupov verejného obstarávania prác — Smernica 93/37/EHS — Článok 2 — Pojem „priama subvencia“ — Pojem „zariadenia určené na šport, rekreáciu a oddych“ ]

text:
               23.11.2013

               SK

               Úradný vestník Európskej únie

               C 344/24

         Rozsudok Súdneho dvora (štvrtá komora) z 26. septembra 2013 — Francúzska republika/Európska komisia
   (Vec C-115/12 P) (1)

   (Odvolanie - Európsky fond pre regionálny rozvoj (EFRR) - Štrukturálna pomoc Spoločenstva v oblasti Martinik - Zníženie finančnej pomoci - Verejné zmluvy na zhotovenie prác - Súlad činností s ustanoveniami práva Únie - Koordinácia postupov verejného obstarávania prác - Smernica 93/37/EHS - Článok 2 - Pojem „priama subvencia“ - Pojem „zariadenia určené na šport, rekreáciu a oddych“)
   2013/C 344/39
   Jazyk konania: francúzština

      Účastníci konania

      Odvolateľka: Francúzska republika (v zastúpení: E. Belliard a N. Rouam, splnomocnení zástupcovia)

      Ďalší účastník konania: Európska komisia (v zastúpení: F. Dintilhac a A. Steiblytė, splnomocnené zástupkyne)

      Predmet veci

   Odvolanie podané voči rozsudku Všeobecného súdu (siedma komora) zo 16. decembra 2011, Francúzsko/Komisia (T-488/10), ktorým Všeobecný súd zamietol žalobu smerujúcu k zrušeniu rozhodnutia Komisie K(2010) 5229 z 28. júla 2010 týkajúceho sa zrušenia časti príspevkov z Európskeho fondu pre regionálny rozvoj (EFRR) na základe jednotného programového dokumentu v rámci cieľa 1 pre štrukturálnu pomoc Spoločenstva v oblasti Martinik vo Francúzku — Koordinácii postupov verejného obstarávania prác — Pojem „priame subvencie“ — Pojem „zariadenie určené na šport, rekreáciu a voľný čas“ — Nesprávne právne posúdenie — Chýbajúce odôvodnenie

      Výrok rozsudku

               1.

               Odvolanie sa zamieta.

               2.

               Francúzska republika je povinná nahradiť trovy konania.

      (1)  Ú. v. EÚ C 138, 12.5.2012.


title: Vec T-50/16: Žaloba podaná 3. februára 2016 – Maďarsko/Komisia

text:
               25.4.2016

               SK

               Úradný vestník Európskej únie

               C 145/29

         Žaloba podaná 3. februára 2016 – Maďarsko/Komisia
   (Vec T-50/16)
   (2016/C 145/36)
   Jazyk konania: maďarčina

      Účastníci konania

      Žalobca: Maďarsko (v zastúpení: M. Fehér a G. Koós, splnomocnení zástupcovia)

      Žalovaná: Európska komisia

      Návrhy

   Žalobca navrhuje, aby Všeobecný súd:

               —

               zrušil rozhodnutie Európskej komisie z 24. novembra 2015 týkajúce sa registrácie iniciatívy občanov nazvanej „Wake up Europe! Zakročiť v záujme zachovania demokracie v európskom projekte“,

               —

               uložil Komisii náhradu trov konania.

      Dôvody a hlavné tvrdenia

   Na podporu svojej žaloby žalobca uvádza tri žalobné dôvody.

               1.

               Prvý žalobný dôvod vychádza zo skutočnosti, že registráciou predmetnej iniciatívy občanov Komisia porušila článok 11 ods. 4 ZEÚ ako aj článok 2 bod 1) a článok 4 [ods. 2] písm. b) nariadenia č. 211/2011 (1), pretože podľa žalobcu začatie konania podľa článku 7 ZEÚ (ktoré je podobné konaniu pre nesplnenie povinnosti) nemožno považovať za právny akt Únie potrebný na uplatňovanie Zmlúv. Podľa žalobcu iniciatíva občanov musí smerovať k tomu, aby Komisia dala podnet na prijatie právneho aktu Únie, ktorý povedie k prijatiu nového právneho predpisu práva Únie.

               2.

               Druhý žalobný dôvod vychádza zo skutočnosti, že Komisia svojim rozhodnutím porušila zásadu riadnej správy vecí verejných, ako aj zásadu právnej istoty a zásadu rovnakého zaobchádzania, a že si nesplnila povinnosť odôvodnenia. Týmto žalobným dôvodom žalobca v podstate tvrdí, že keďže Komisia sa predmetným rozhodnutím radikálne odchýlila od svojej skoršej praxe v oblasti registrácie iniciatív občanov, skoršie iniciatívy a prípadné budúce iniciatívy nebudú predmetom rovnakého zaobchádzania a postup v nich bude nepredvídateľný.

               3.

               Tretí žalobný dôvod vychádza zo skutočnosti, že Komisia svojim rozhodnutím porušila zásadu lojálnej spolupráce zakotvenú v článku 4 ods. 3 ZEÚ. Na jednej strane Komisia skôr zaujala stanovisko v tom zmysle, že podmienky pre začatie postupu proti Maďarsku na základe článku 7 ZEÚ neboli splnené, zatiaľ čo rozhodnutie o registrácii iniciatívy občanov môže viesť k myšlienke, že Komisia nevylúčila opodstatnenosť predmetnej iniciatívy. Na druhej strane Komisia v súlade s uvedenou zásadou mala informovať Maďarsko o existencii iniciatívy občanov, ktorá sa ho priamo týka, a mala mu dať možnosť predložiť v tejto súvislosti pripomienky.

      (1)  Nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (Ú. v. EÚ L 65, s. 1; korigendum Ú. v. EÚ 2012, L 94, s. 49)


title: Vec T-720/15: Uznesenie Všeobecného súdu zo 16. septembra 2016 – Komisia/CINAR

text:
               9.1.2017

               SK

               Úradný vestník Európskej únie

               C 6/56

         Uznesenie Všeobecného súdu zo 16. septembra 2016 – Komisia/CINAR
   (Vec T-720/15) (1)

   (2017/C 006/70)
   Jazyk konania: angličtina
   Predseda druhej komory nariadil výmaz veci.

      (1)  Ú. v. EÚ C 59, 15.2.2016.


title: Vec C-591/13: Žaloba podaná 20. novembra 2013 — Európska komisia/Spolková republika Nemecko

text:
               25.1.2014

               SK

               Úradný vestník Európskej únie

               C 24/11

         Žaloba podaná 20. novembra 2013 — Európska komisia/Spolková republika Nemecko
   (Vec C-591/13)
   2014/C 24/20
   Jazyk konania: nemčina

      Účastníci konania

      Žalobkyňa: Európska komisia (v zastúpení: W. Mölls, W. Roels, splnomocnení zástupcovia)

      Žalovaná: Spolková republika Nemecko

      Návrhy žalobkyne

               —

               určiť, že Spolková republika Nemecko si tým, že prijala a ponechala v platnosti a účinnosti právne predpisy, podľa ktorých je zdanenie skrytých rezerv, ktoré sa dosiahli pri predaji za odplatu určitého investičného majetku, odložené až do momentu jeho predaja formou „prevodu“ na novonadobudnutý alebo vytvorený investičný majetok, pokiaľ tento majetok patrí do investičného majetku tuzemskej organizačnej zložky zdaniteľnej osoby, zatiaľ čo takýto odklad nie je možný, pokiaľ patrí ten istý majetok do investičného majetku organizačnej zložky zdaniteľnej osoby, ktorá sa nachádza v inom členskom štáte alebo v inom štáte Európskeho hospodárskeho priestoru, nesplnila povinnosti, ktoré jej vyplývajú z článku 49 ZFEÚ a článku 31 Dohody o EHP (1),

               —

               zaviazať Spolkovú republiku Nemecko na náhradu trov konania.

      Žalobné dôvody a hlavné tvrdenia

   Podľa nemeckých predpisov nedochádza v prípade predaja určitého podnikového investičného majetku k okamžitému zdaneniu z predaja vyplývajúcich ziskov, pokiaľ zdaniteľná osoba v priebehu určitého časového obdobia znovu nadobudne alebo vytvorí určitý podnikový investičný majetok. V tomto prípade sa zdanenie uvedeného zisku z predaja pôvodného majetku formou „prevodu“ zodpovedajúcich skrytých rezerv odloží až do momentu predaja novonadobudnutého alebo vytvoreného majetku. Tento odklad je však možné priznať iba vtedy, keď novonadobudnutý alebo vytvorený majetok patrí do investičného majetku tuzemskej organizačnej zložky, nie však vtedy, ak sa daná organizačná zložka nachádza v inom členskom štáte alebo v inom štáte Európskeho hospodárskeho priestoru. Podľa názoru Komisie porušuje táto právna úprava právo usadiť sa.

      (1)  Dohoda z 2. mája 1992 o Európskom hospodárskom priestore (Ú. v. ES L 1, 1994, s. 3; Mim. vyd. 11/052, s. 3).


title: Vec C-305/06: Rozsudok Súdneho dvora (piata komora) z  11. septembra 2008 – Komisia Európskych spoločenstiev/Helénska republika (Nesplnenie povinnosti členským štátom — Kombinovaná doprava tovarov medzi členskými štátmi — Smernica 92/106/EHS — Konečný úsek prepravy po ceste, ktorý je súčasťou kombinovanej dopravy — Najbližšia vhodná stanica)

text:
               8.11.2008

               SK

               Úradný vestník Európskej únie

               C 285/5

         Rozsudok Súdneho dvora (piata komora) z 11. septembra 2008 – Komisia Európskych spoločenstiev/Helénska republika
   (Vec C-305/06) (1)

   (Nesplnenie povinnosti členským štátom - Kombinovaná doprava tovarov medzi členskými štátmi - Smernica 92/106/EHS - Konečný úsek prepravy po ceste, ktorý je súčasťou kombinovanej dopravy - Najbližšia vhodná stanica)
   (2008/C 285/06)
   Jazyk konania: gréčtina
   Účastníci konania

      Žalobkyňa: Komisia Európskych spoločenstiev (v zastúpení: G. Zavvos a K. Simonsson, splnomocnení zástupcovia)

      Žalovaná: Helénska republika (v zastúpení: S. Chala, splnomocnený zástupca)
   Predmet veci
   Nesplnenie povinnosti členským štátom – Porušenie článkov 2 a 4 smernice Rady 92/106/EHS zo 7. decembra 1992 o stanovení spoločných pravidiel pre určité typy kombinovanej dopravy tovaru medzi členskými štátmi [neoficiálny preklad] (Ú. v. ES L 368, s. 38) – Konečný úsek prepravy po ceste, ktorý je súčasťou kombinovanej dopravy – Požiadavka gréckeho povolenia na cestnú dopravu
   Výrok rozsudku

               1.

               Žaloba sa zamieta.

               2.

               Komisia Európskych spoločenstiev sa zaväzuje na náhradu trov konania.

      (1)  Ú. v. EÚ C 224, 16.9.2006.


title: Vec C-105/14: Návrh na začatie prejudiciálneho konania, ktorý podal Tribunale di Cuneo (Taliansko) 5. marca 2014 – trestné konanie proti Ivovi Tariccovi a i.

text:
               24.6.2014

               SK

               Úradný vestník Európskej únie

               C 194/10

         Návrh na začatie prejudiciálneho konania, ktorý podal Tribunale di Cuneo (Taliansko) 5. marca 2014 – trestné konanie proti Ivovi Tariccovi a i.
   (Vec C-105/14)
   2014/C 194/12
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale di Cuneo

      Účastníci trestného konania pred vnútroštátnym súdom

   Ivo Taricco,
   Ezio Filippi,
   Isabella Leonetti,
   Nicola Spagnolo,
   Davide Salvoni,
   Flavio Spaccavento,
   Goranco Anakiev

      Prejudiciálne otázky

               a)

               Je zmena a doplnenie článku 160 posledného odseku talianskeho trestného zákona prostredníctvom zákona č. 251/2005 – v časti, v ktorej sa v prípade prerušenia premlčania stanovuje predĺženie premlčacej doby o štvrtinu, čím sa z tohto dôvodu umožňuje zánik trestnosti trestných činov napriek včasnému vykonaniu úkonov v rámci trestného konania smerujúcich k obžalobe, s následnou beztrestnosťou – v rozpore s pravidlom o ochrane hospodárskej súťaže podľa článku 101 ZFEÚ?

               b)

               Zaviedla Talianska republika, tým, že sa prostredníctvom zákona č. 251/2005 zmenil a doplnil článok 160 posledný odsek talianskeho trestného zákona – v časti, v ktorej sa v prípade prerušenia premlčania stanovuje predĺženie premlčacej doby o štvrtinu, čím z tohto dôvodu zaniká trestnosť trestných činov, ktorých sa dopúšťajú podnikatelia úmyselne porušujúci zákon – formu pomoci, ktorú zakazuje článok 107 ZFEÚ?

               c)

               Stanovila Talianska republika, tým, že sa prostredníctvom zákona č. 251/2005 zmenil a doplnil článok 160 posledný odsek talianskeho trestného zákona – v časti, v ktorej sa v prípade prerušenia premlčania stanovuje predĺženie premlčacej doby o štvrtinu, čím sa z tohto dôvodu vytvorila možnosť beztrestnosti tých, ktorí zneužívajú smernicu 2006/112 vo svoj prospech – neoprávnene ďalšiu možnosť oslobodenia od dane, nad rámec taxatívne uvedených možností oslobodenia podľa článku 158 smernice Rady 2006/112/ES z 28. novembra 2006 (1)?

               d)

               Je zmena a doplnenie článku 160 posledného odseku talianskeho trestného zákona prostredníctvom zákona č. 251/2005 – v časti, v ktorej sa v prípade prerušenia premlčania stanovuje predĺženie premlčacej doby o štvrtinu, čím sa štát z tohto dôvodu vzdal trestania činov, ktoré ho pripravujú o zdroje potrebné aj na plnenie záväzkov voči Európskej únii – v rozpore so zásadou zdravých verejných financií podľa článku 119 ZFEÚ?

      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).


title: Vec T-165/11: Žaloba podaná 11. marca 2011 — Stichting Regionaal Opleidingencentrum van Amsterdam/ÚHVT — Investimust (COLLEGE)

text:
               21.5.2011

               SK

               Úradný vestník Európskej únie

               C 152/25

         Žaloba podaná 11. marca 2011 — Stichting Regionaal Opleidingencentrum van Amsterdam/ÚHVT — Investimust (COLLEGE)
   (Vec T-165/11)
   2011/C 152/46
   Jazyk, v ktorom bola podaná žaloba: angličtina

      Účastníci konania

      Žalobkyňa: Stichting Regionaal Opleidingencentrum van Amsterdam (Amsterdam, Holandsko) (v zastúpení: R. M. R. van Leeuwen, lawyer)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Investimust, S.A. (Ženeva, Švajčiarsko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 11. januára 2001 vo veci R 508/2010-4, a

               —

               zaviazal žalovaného na náhradu trov konania.

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „COLLEGE“ pre služby tried 39 a 43 — prihláška ochrannej známky Spoločenstva č. 2645489.

      Majiteľ ochrannej známky Spoločenstva: ďalší účastník konania pred odvolacím senátom.

      Účastník, ktorý sa domáha vyhlásenia neplatnosti: žalobkyňa.

      Odôvodnenie návrhu na vyhlásenie neplatnosti: účastník konania navrhujúci vyhlásenie neplatnosti opiera svoj návrh na absolútne dôvody na vyhlásenie neplatnosti podľa článku 52 ods. 1 písm. a) v spojení s článkom 7 nariadenia Rady (ES) č. 207/2009.

      Rozhodnutie výmazového oddelenia: zamietnutie návrhu na vyhlásenie neplatnosti.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 52 ods. 1 písm. a) v spojení s článkom 7 ods. 1 písm. c) a b) nariadenia Rady (ES) č. 207/2009, keďže aj odvolací senát nesprávne nezohľadnil dôkazy predložené v odvolacom konaní.


title: Vec T-22/08: Uznesenie Súdu prvého stupňa zo 16. júna 2008 – Quest Diagnostics/ÚHVT – ALK-Abelló (DIAQUEST)

text:
               2.8.2008

               SK

               Úradný vestník Európskej únie

               C 197/36

         Uznesenie Súdu prvého stupňa zo 16. júna 2008 – Quest Diagnostics/ÚHVT – ALK-Abelló (DIAQUEST)
   (Vec T-22/08) (1)

   (2008/C 197/70)

      Jazyk konania: angličtina

   Predsedníčka druhej komory nariadila výmaz veci.

      (1)  Ú. v. EÚ C 92, 12.4.2008.


title: Vec T-539/11: Rozsudok Všeobecného súdu z  25. marca 2014 – Deutsche Bank/ÚHVT (Leistung aus Leidenschaft) ( „Ochranná známka Spoločenstva  — Prihláška slovnej ochrannej známky Spoločenstva Leistung aus Leidenschaft  — Ochranná známka tvorená reklamným sloganom  — Absolútne dôvody zamietnutia  — Nedostatok rozlišovacej spôsobilosti  — Článok 7 ods. 1 písm. b) nariadenia (ES) č. 207/2009  — Rovnosť zaobchádzania  — Povinnosť odôvodnenia  — Dôkazy predložené prvýkrát Všeobecnému súdu“ )

text:
               12.5.2014

               SK

               Úradný vestník Európskej únie

               C 142/32

         Rozsudok Všeobecného súdu z 25. marca 2014 – Deutsche Bank/ÚHVT (Leistung aus Leidenschaft)
   (Vec T-539/11) (1)

   ((„Ochranná známka Spoločenstva - Prihláška slovnej ochrannej známky Spoločenstva Leistung aus Leidenschaft - Ochranná známka tvorená reklamným sloganom - Absolútne dôvody zamietnutia - Nedostatok rozlišovacej spôsobilosti - Článok 7 ods. 1 písm. b) nariadenia (ES) č. 207/2009 - Rovnosť zaobchádzania - Povinnosť odôvodnenia - Dôkazy predložené prvýkrát Všeobecnému súdu“))
   2014/C 142/40
   Jazyk konania: nemčina

      Účastníci konania

      Žalobkyňa: Deutsche Bank AG (Frankurt nad Mohanom, Nemecko) (v zastúpení: R. Lange, T. Götting a G. Hild, avocats)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: G. Schneider, splnomocnený zástupca)

      Predmet veci

   Žaloba podaná proti rozhodnutiu štvrtého odvolacieho senátu ÚHVT z 3. augusta 2011 (vec R 188/2011-4) týkajúcemu sa prihlášky slovného označenia Leistung aus Leidenschaft ako ochrannej známky Spoločenstva

      Výrok rozsudku

               1.

               Žaloba sa zamieta.

               2.

               Deutsche Bank AG je povinná nahradiť trovy konania.

      (1)  Ú. v. EÚ C 13, 14.1.2012.


title: Vec F-108/10: Uznesenie Súdu pre verejnú službu (tretia komora) z  25. júla 2011 — Filice a i./Súdny dvor (Verejná služba — Ročná úprava odmien a dôchodkov úradníkov a ostatných zamestnancov — Zastavenie konania)

text:
               12.5.2012

               SK

               Úradný vestník Európskej únie

               C 138/30

         Uznesenie Súdu pre verejnú službu (tretia komora) z 25. júla 2011 — Filice a i./Súdny dvor
   (Vec F-108/10) (1)

   (Verejná služba - Ročná úprava odmien a dôchodkov úradníkov a ostatných zamestnancov - Zastavenie konania)
   2012/C 138/67
   Jazyk konania: francúzština

      Účastníci konania

      Žalobcovia: Filice a iní (Luxemburg, Luxembursko) (v zastúpení: B. Cortese, C. Cortese a F. Spitaleri, avocats)

      Žalovaný: Súdny dvor Európskej únie (v zastúpení: A. V. Placco, splnomocnený zástupca)

      Predmet veci

   Návrh na zrušenie rozhodnutí žalobkyne o obmedzení úpravy zvýšenia platov len do výšky 1,85 % v rámci ročnej úpravy odmien a dôchodkov úradníkov a ostatných zamestnancov na základe nariadenia Rady (EÚ, Euroatom) č. 1296/2009 z 23. decembra 2009, ktoré sa premietli do výplatných listín žalobcov

      Výrok

               1.

               Nie je potrebné rozhodnúť o žalobe F-108/10, Filice a i./Súdny dvor.

               2.

               Každý účastník konania znáša svoje vlastné trovy konania.

      (1)  Ú. v. EÚ C 30, 29.1.2011, s. 65.


title: Vec C-590/15 P: Odvolanie podané 13. novembra 2015: Alain Laurent Brouillard proti rozsudku Všeobecného súdu (deviata komora) zo 14. novembra 2015 vo veci T-420/13, Brouillard/Súdny dvor

text:
               8.2.2016

               SK

               Úradný vestník Európskej únie

               C 48/11

         Odvolanie podané 13. novembra 2015: Alain Laurent Brouillard proti rozsudku Všeobecného súdu (deviata komora) zo 14. novembra 2015 vo veci T-420/13, Brouillard/Súdny dvor
   (Vec C-590/15 P)
   (2016/C 048/19)
   Jazyk konania: francúzština

      Účastníci konania

      Odvolateľ: Alain Laurent Brouillard (v zastúpení: P. Van de Casteele, avocat)

      Ďalší účastník konania: Súdny dvor Európskej únie

      Návrhy odvolateľa

               —

               vyhlásiť odvolanie za dôvodné a zrušiť rozsudok zo 14. septembra 2015 (T-420/13),

               —

               zrušiť listy z 5. júna 2013, ktorými Súdny dvor Európskej únie vyzval spoločnosť IDEST Communication SA na podanie ponúk v rámci zadávacieho konania na účely uzavretia rámcových zmlúv na preklad právnych textov z niektorých úradných jazykov Európskej únie do francúzskeho jazyka (Ú. v. EÚ 2013/S 047-075037) a na potvrdenie, že sa žalobca nebude podieľať na poskytovaní služieb, ktorých sa zákazka týka.

      Odvolacie dôvody a hlavné tvrdenia

               1.

               Súdny dvor Európskej únie dospel k názoru, že nemožno súhlasiť s tým, aby v rámci poskytovania prekladateľských služieb bol odvolateľ subdodávateľom spoločnosti vyzvanej na predloženie ponuky, pretože „… diplom, ktorý získal na univerzite v Poitiers (profesijný master v odbore právo, ekonómia, manažment, zameranie súkromné právo, špecializácia právnik-lingvista), je síce diplomom magisterskej úrovne (master 2), ale nepotvrdzuje absolvovanie úplného právneho vzdelania“, a že „toto posúdenie je v súlade s ustálenou praxou prekladateľského oddelenia francúzskeho jazyka, podľa ktorého vzdelanie, právnik-lingvista‘ ponúkané univerzitou v Poitiers (master 2) nie je právnym vzdelaním spĺňajúcim požiadavky uvedené v bode III.2.1 oznámenia o zákazke“, s tým, že „[s]pôsob získania diplomu (‚VAE‘, to zn. uznanie nadobudnutých skúseností) nemalo na toto posúdenie nijaký vplyv…“.

               2.

               Odvolateľ poukazuje na porušenie všeobecných zásad rovnosti, slobody usadiť sa, voľného pohybu pracovníkov, voľného pohybu služieb, zásady proporcionality, článkov 14, 15, 16, 20, 21, 51 a 52 Charty základných práv Európskej únie, článkov 45, 49, 51, 56 a 57 Zmluvy o fungovaní Európskej únie, práva na vzdelanie a vyučovanie, a tiež na nesprávne právne posúdenie a na prekročenie právomoci.

               3.

               Všeobecný súd sa dopustil nesprávneho právneho posúdenia, keď dospel k záveru o neexistencii „prekážky“ vo vzťahu k vyššie uvedeným právam a slobodám. Nesprávne právne posúdenie je dané o to viac, že odvolateľ je držiteľom diplomov, ktoré ho už svojou povahou, či dokonca zo svojej podstaty predurčujú na poskytovanie služieb právneho prekladateľstva. Súdny dvor tiež prinajmenšom „obmedzil“ právo odvolateľa na využitie jeho vzdelania právnika a univerzitného prekladateľa.

               4.

               Všeobecný súd sa tiež dopustil nesprávneho právneho posúdenia a porušil právo Únie, keď dospel k záveru, že pre verejného zadávateľa neplatila povinnosť vykonať porovnanie, pretože smernica 2005/36 (1) nebola platná, a že preto „žalobca nemohol na základe judikatúry týkajúcej sa uznávania diplomov tvrdiť, že v predmetnej veci mal Súdny dvor prihliadnuť na jeho ďalšiu kvalifikáciu a prax“.

               5.

               Všeobecný súd sa dopustil nesprávneho právneho posúdenia, keď dospel k záveru, že bol zadávateľ oprávnený nezohľadniť diplom „master v odbore právo“ (maturita + 5 rokov) vydaný vo Francúzsku, a to „s ohľadom na rozdielne diplomy v Belgicku a Francúzsku pred reformou v roku 2004, ktorou boli harmonizované diplomy vysokoškolského vzdelania v Európe, a po tejto reforme“.

               6.

               Porušenie vyššie uvedených základných slobôd a všeobecných zásad práva Únie, či už samostatne alebo v spojení so zásadou proporcionality, vyplýva tiež z toho, že o vylúčení odvolateľa sa rozhodlo bez zohľadnenia všetkých jeho diplomov, osvedčení a iných titulov a jeho relevantnej odbornej praxe a bez porovnania akademických a profesijných kvalifikácií, ktoré doložil, s tými, ktoré sú vyžadované podľa zadávacích podmienok.

      (1)  Smernica Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, s. 22).


title: Vec T-322/03: Žaloba podaná dňa 19. septembra 2003: Telefon und Buch Verlagsgesellschaft m. b. H. proti Úradu pre harmonizáciu vnútorného trhu (Ochranné známky a vzory)

text:
               8.1.2005

               SK

               Úradný vestník Európskej únie

               C 6/37

         Žaloba podaná dňa 19. septembra 2003: Telefon und Buch Verlagsgesellschaft m. b. H. proti Úradu pre harmonizáciu vnútorného trhu (Ochranné známky a vzory)
   (Vec T-322/03)
   (2005/C 6/73)
   Jazyk, v ktorom bola podaná žaloba: nemčina
   Telefon und Buch Verlagsgesellschaft m. b. H., so sídlom Salzburg (Rakúsko), v zastúpení: G. Zeiner, podala 19. septembra 2003 na Súd prvého stupňa Európskych spoločenstiev žalobu proti Úradu pre harmonizáciu vnútorného trhu (Ochranné známky a vzory). Druhou stranou pred odvolacím senátom bol HEROLD Business Data GmbH & Co. KG, (predtým – Harold Business Data AG), Mödling, Rakúsko.
   Žalobca navrhuje, aby Súd prvého stupňa:

               —

               zmenil rozhodnutie prvého odvolacieho senátu Úradu pre harmonizáciu vnútorného trhu (Ochranné známky a vzory) z 19. júna 2003 v spojených veciach R 580/2001 a R 592/2001 v tom zmysle, že návrh na vyhlásenie neplatnosti ochrannej známky Spoločenstva WEISSE SEITEN s evidenčným číslom 371.096 v celom rozsahu sa zamieta; subsidiárne;

               —

               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 19. júna 2003 v spojených veciach v odvolacom konaní R 580/2001 a R 592/2001 a uložil Úradu pre harmonizáciu vnútorného trhu (Ochranné známky a vzory), po eventuálnom doplnení konania, prijať nové rozhodnutie a zamietol návrh na vyhlásenie neplatnosti ochrannej známky Spoločenstva WEISSE SEITEN s evidenčným číslom 371.096 v celom rozsahu;

               —

               zaviazal žalovaného nahradiť trovy konania žalobcu.

         Žalobné dôvody a hlavné tvrdenia

               Zapísaná ochranná známka Spoločenstva, ohľadne ktorej bol podaný návrh na vyhlásenie neplatnosti:

               Slovná ochranná známka WEISSE SEITEN pre tovar tried 9, 16, 41 a 42 – ochranná známka Spoločenstva č. 371.096.

               Majiteľ ochrannej známky Spoločenstva:

               Žalobca

               Navrhovateľ vyhlásenia neplatnosti ochrannej známky Spoločenstva

               HEROLD Business Data GmbH & Co. KG

               Rozhodnutie výmazového oddelenia:

               Čiastočné vyhlásenie neplatnosti ochrannej známky Spoločenstva vo vzťahu k menným telefónnym zoznamov v tlačenej forme alebo na elektronických nosičoch dát (triedy 9 a 16), ako aj vo vzťahu k vydávaniu takýchto menných telefónnych zoznamov (trieda 41).

               Rozhodnutie odvolacieho senátu:

               Odvolanie sa zamieta.

               Žalobné dôvody:

                           —

                           ochranná známka má rozlišovaciu spôsobilosť podľa článku 7 ods. 1 písm. b) nariadenia (ES) č. 40/94,

                           —

                           zapísaná ochranná známka neoznačuje taký tovar a služby, ktoré patria do skupiny tovarov a služieb podľa článku 7 ods. 1 písm. c),

                           —

                           zapísaná ochranná známka nie je všeobecne obvyklým označením podľa článku 7 ods. 1 písm. d).


title: Vec C-31/14 P: Rozsudok Súdneho dvora (deviata komora) z  11. decembra 2014 – Úrad pre harmonizáciu vnútorného trhu (ochranné známky a vzory) (ÚHVT)/Kessel medintim GmbH, predtým Kessel Marketing & Vertriebs GmbH, Janssen-Cilag GmbH (Odvolanie — Ochranná známka Spoločenstva — Námietkové konanie — Prihláška slovnej ochrannej známky Premeno — Námietka majiteľa skoršej národnej slovnej ochrannej známky Pramino — Obmedzenie výrobkov označených v prihláške ochrannej známky Spoločenstva — Nariadenie (ES) č. 207/2009 — Článok 43 ods. 1)

text:
               9.2.2015

               SK

               Úradný vestník Európskej únie

               C 46/16

         Rozsudok Súdneho dvora (deviata komora) z 11. decembra 2014 – Úrad pre harmonizáciu vnútorného trhu (ochranné známky a vzory) (ÚHVT)/Kessel medintim GmbH, predtým Kessel Marketing & Vertriebs GmbH, Janssen-Cilag GmbH
   (Vec C-31/14 P) (1)

   ((Odvolanie - Ochranná známka Spoločenstva - Námietkové konanie - Prihláška slovnej ochrannej známky Premeno - Námietka majiteľa skoršej národnej slovnej ochrannej známky Pramino - Obmedzenie výrobkov označených v prihláške ochrannej známky Spoločenstva - Nariadenie (ES) č. 207/2009 - Článok 43 ods. 1))
   (2015/C 046/21)
   Jazyk konania: nemčina

      Účastníci konania

      Odvolateľ: Úrad pre harmonizáciu vnútorného trhu (ochranné známky a vzory) (ÚHVT) (v zastúpení: D. Walicka, splnomocnený zástupca)

      Ďalší účastníci konania: Kessel medintim GmbH, predtým Kessel Marketing & Vertriebs GmbH (v zastúpení: A. Jacob, Rechtsanwalt), Janssen-Cilag GmbH (v zastúpení: M. Wenz, Rechtsanwältin)

      Výrok rozsudku

               1.

               Odvolanie sa zamieta.

               2.

               Úrad pre harmonizáciu vnútorného trhu (ochranné známky a vzory) (ÚHVT) je povinný nahradiť trovy konania.

               3.

               Janssen-Cilag GmbH znáša svoje vlastné trovy konania.

      (1)  Ú. v. EÚ C 102, 7.4.2014.


title: Vec C-499/12: Návrh na začatie prejudiciálneho konania, ktorý podal Tribunale di Tivoli (Taliansko) 7. novembra 2012 — Elisabetta Gentile/Ufficio Finanziario della Direzione Ufficio Territoriale di Tivoli a i.

text:
               26.1.2013

               SK

               Úradný vestník Európskej únie

               C 26/26

         Návrh na začatie prejudiciálneho konania, ktorý podal Tribunale di Tivoli (Taliansko) 7. novembra 2012 — Elisabetta Gentile/Ufficio Finanziario della Direzione Ufficio Territoriale di Tivoli a i.
   (Vec C-499/12)
   2013/C 26/51
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Tribunale di Tivoli

      Účastníci konania pred vnútroštátnym súdom

      Žalobkyňa: Elisabetta Gentile

      Žalovaní: Ufficio Finanziario della Direzione — Ufficio Territoriale di Tivoli, Fabrizio Penna, Gianfranco Di Nicola

      Prejudiciálna otázka

   Je článok 130 dekrétu prezidenta Talianskej republiky č. 115 47 z 30. mája 2002 o právnej pomoci v talianskom právnom poriadku — v rozsahu, v ktorom stanovuje, že odmena obhajcu, osoby vykonávajúcej prenesenú súdnu právomoc alebo súdneho znalca sa znižuje o polovicu — v súlade s článkom 47 ods. 3 Charty základných práv Európskej únie, ktorý stanovuje, že právna pomoc sa poskytuje osobám, ktoré nemajú dostatočné prostriedky v prípade, ak je táto pomoc potrená na zabezpečenie efektívneho prístupu k spravodlivosti?


title: Vec T-210/10: Uznesenie Všeobecného súdu zo 14. septembra 2011 — Condé/Rada

text:
               12.11.2011

               SK

               Úradný vestník Európskej únie

               C 331/28

         Uznesenie Všeobecného súdu zo 14. septembra 2011 — Condé/Rada
   (Vec T-210/10) (1)

   2011/C 331/54
   Jazyk konania: francúzština
   Predseda šiestej komory nariadil výmaz veci.

      (1)  Ú. v. EÚ C 234, 28.8.2010.


title: Vec C-182/09: Návrh na začatie prejudiciálneho konania, ktorý podal High Court of Justice in Northern Ireland, Queen’s Bench Division (Spojené kráľovstvo) 19. mája 2009 — Seaport (NI) Limited/Department of the Environment for Northern Ireland

text:
               15.8.2009

               SK

               Úradný vestník Európskej únie

               C 193/5

         Návrh na začatie prejudiciálneho konania, ktorý podal High Court of Justice in Northern Ireland, Queen’s Bench Division (Spojené kráľovstvo) 19. mája 2009 — Seaport (NI) Limited/Department of the Environment for Northern Ireland
   (Vec C-182/09)
   2009/C 193/05
   Jazyk konania: angličtina

      Vnútroštátny súd, ktorý podal návrh na začatie prejudiciálneho konania

   High Court of Justice in Northern Ireland, Queen’s Bench Division

      Účastníci konania pred vnútroštátnym súdom

      Žalobca: Seaport (NI) Limited

      Žalovaný: Department of the Environment for Northern Ireland

      Prejudiciálne otázky

               1.

               Aký rozsah právomocí majú členské štáty podľa článku 13 ods. 3 smernice Európskeho parlamentu a Rady 2001/42/ES (1) z 27. júna 2001 o posudzovaní účinkov určitých plánov a programov na životné prostredie (ďalej len „smernica“) pri rozhodovaní, že nie je možné požadovať environmentálne posúdenie plánu alebo programu, ktorých prvý formálny prípravný akt sa uskutočnil pred 21. júlom 2004, a aké skutočnosti môžu vnútroštátne orgány v jednotlivých prípadoch zohľadniť pri prijatí takého rozhodnutia?

               2.

               Mohol vnútroštátny orgán členského štátu, ktorý v roku 2004 rozhodol, že určitý plán bol v súlade s požiadavkami smernice (a tento názor zastával aj naďalej pred vnútroštátnym súdom) zmeniť názor, a v novembri 2007 rozhodnúť, že uvedený plán nebol v súlade s požiadavkami smernice?

               3.

               Predstavuje rozhodovací postup opísaný v druhej otázke rozhodnutie o neuskutočniteľnosti so spätnou pôsobnosťou, a umožňuje v takom prípade článok 13 ods. 3 smernice také rozhodnutie so spätnou pôsobnosťou, a v prípade kladnej odpovede, za akých podmienok?

               4.

               Boli skutočnosti, ktoré zohľadnil vnútroštátny orgán v tejto veci pre rozhodnutie zo 6. novembra 2007, podľa ktorého nebolo možné vykonať environmentálne posúdenie návrhu North Area Plan, skutočnosťami, ktoré mohol podľa článku 13 ods. 3 smernice zohľadniť na prijatie takého rozhodnutia?

      (1)  Ú. v. ES L 197, s. 30; Mim. vyd. 15/006, s. 157.


title: Vec C-59/05: Rozsudok Súdneho dvora (prvá komora) z  23. februára 2006  (návrh na začatie prejudiciálneho konania, ktorý podal podaný Bundesgerichtshof) – Siemens AG/Gesellschaft für Visualisierung und Prozeßautomatisierung mbH (VIPA) (Aproximácia právnych predpisov — Smernice 84/450/EHS a 97/55/ES — Porovnávacia reklama — Nedovolené využívanie všeobecnej známosti identifikačného označenia súťažiteľa)

text:
               3.6.2006

               SK

               Úradný vestník Európskej únie

               C 131/24

         Rozsudok Súdneho dvora (prvá komora) z 23. februára 2006 (návrh na začatie prejudiciálneho konania, ktorý podal podaný Bundesgerichtshof) – Siemens AG/Gesellschaft für Visualisierung und Prozeßautomatisierung mbH (VIPA)
   (Vec C-59/05) (1)

   (Aproximácia právnych predpisov - Smernice 84/450/EHS a 97/55/ES - Porovnávacia reklama - Nedovolené využívanie všeobecnej známosti identifikačného označenia súťažiteľa)
   (2006/C 131/43)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesgerichtshof
   Účastníci konania pred vnútroštátnym súdom

      Žalobkyňa: Siemens AG

      Žalovaná: Gesellschaft für Visualisierung und Prozeßautomatisierung mbH (VIPA)
   Predmet veci
   Návrh na začatie prejudiciálneho konania – Bundesgerichtshof – Výklad článku 3a, ods. 1 písm. g) smernice Rady 84/450/EHS z 10. septembra 1984 o aproximácii zákonov, iných právnych predpisov a správnych opatrení členských štátov týkajúcich sa klamlivej reklamy (Ú. v. ES L 250, s. 17; Mim. vyd. 15/001, s. 227) v znení smernice Európskeho parlamentu a Rady 97/55/ES zo 6. októbra 1997 (Ú. v. ES L 290, s. 18; Mim. vyd. 15/003, s. 365) – Porovnávacia reklama – Predané tovary pod označením nadobudnutým kvôli dôležitosti čísiel objednávky tovaru konkurenta
   Výrok rozsudku
   Článok 3a ods. 1 písm. g) smernice Rady 84/450/EHS z 10. septembra 1984 o klamlivej a porovnávacej reklame v znení smernice Európskeho parlamentu a Rady 97/55/ES zo 6. októbra 1997 je potrebné vykladať tak, že ak za takých okolností, ako sú okolnosti vo veci samej, súťažiaci dodávateľ použije vo svojich katalógoch v odborných kruhoch známy základ identifikačného označenia výrobcu, nejde o nedovolené využívanie všeobecnej známosti tohto identifikačného označenia.

      (1)  Ú. v. EÚ C 82, 2.4.2005.


title: Vec C-73/12: Návrh na začatie prejudiciálneho konania, ktorý podal Giudice di Pace di Revere (Taliansko) 13. februára 2012 — trestné konanie proti Ahmedovi Ettaghimu

text:
               21.4.2012

               SK

               Úradný vestník Európskej únie

               C 118/16

         Návrh na začatie prejudiciálneho konania, ktorý podal Giudice di Pace di Revere (Taliansko) 13. februára 2012 — trestné konanie proti Ahmedovi Ettaghimu
   (Vec C-73/12)
   2012/C 118/26
   Jazyk konania: taliančina

      Vnútroštátny súd, ktorý podal návrh na začatie prejudiciálneho konania

   Giudice di Pace di Revere

      Účastník trestného konania pred vnútroštátnym súdom

   Ahmed Ettaghi

      Prejudiciálne otázky

               1.

               Bránia s ohľadom na zásady lojálnej spolupráce a potrebného účinku smerníc články 2, 4, 6, 7, 8 smernice 2008/115/ES (1) tomu, aby štátnemu príslušníkovi tretej krajiny, ktorého pobyt na území členského štátu je neoprávnený, bol uložený len na základe jeho neoprávneného vstupu a pobytu peňažný trest, ktorý je ako trestnoprávna sankcia nahradený domácim väzením, ešte predtým, ako nedodržal rozhodnutie o vyhostení vydané správnym orgánom?

               2.

               Bránia s ohľadom na zásady lojálnej spolupráce a potrebného účinku smerníc články 2, 15 a 16 smernice 2008/115/ES tomu, aby po vydaní smernice členský štát prijal právny predpis, ktorý stanovuje, že štátnemu príslušníkovi tretej krajiny, ktorého pobyt na území členského štátu je neoprávnený, bude uložený peňažný trest, ktorý je nahradený okamžitým vyhostením vykonateľným ako trestnoprávna sankcia, bez toho, aby bol dodržaný postup a práva cudzinca stanovené smernicou?

               3.

               Bráni zásada lojálnej spolupráce podľa článku 4 ods. 3 ZEÚ vnútroštátnemu právnemu predpisu prijatému v dobe lehoty na prebratie smernice s cieľom obísť alebo v každom prípade obmedziť oblasť pôsobnosti tejto smernice a aké opatrenia má súd prijať v prípade, že zistí existenciu takého cieľa?

      (1)  Ú. v. EÚ L 348, s. 98.


title: Vec T-105/16: Žaloba podaná 17. marca 2016 – Philip Morris Brands/EUIPO – Explosal (Superior Quality Cigarettes FILTER CIGARETTES Raquel)

text:
               17.5.2016

               SK

               Úradný vestník Európskej únie

               C 175/17

         Žaloba podaná 17. marca 2016 – Philip Morris Brands/EUIPO – Explosal (Superior Quality Cigarettes FILTER CIGARETTES Raquel)
   (Vec T-105/16)
   (2016/C 175/20)
   Jazyk, v ktorom bola podaná žaloba: angličtina

      Účastníci konania

      Žalobkyňa: Philip Morris Brands Sàrl (Neuchâtel, Švajčiarsko) (v zastúpení: L. Alonso Domingo, advokát)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Explosal Ltd (Larnaka, Cyprus)

      Údaje týkajúce sa konania pred EUIPO

      Majiteľ spornej ochrannej známky: ďalší účastník konania pred odvolacím senátom.

      Dotknutá sporná ochranná známka: obrazová ochranná známka Európskej únie v čiernej a bielej farbe obsahujúca slovné prvky „Superior Quality Cigarettes FILTER CIGARETTES Raquel“ – ochranná známka Európskej únie č. 10 008 084.

      Konanie pred EUIPO: konanie o vyhlásení neplatnosti.

      Napadnuté rozhodnutie: rozhodnutie prvého odvolacieho senátu EUIPO zo 4. januára 2016 vo veci R 2775/2014-1.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie a buď zamietol prihlášku ochrannej známky Európskej únie č. 10008084 pre všetok tovar, alebo subsidiárne, aby vrátil vec odvolaciemu senátu na ďalšie posúdenie zákazov stanovených v článku 8 ods. 1 písm. b) a článku 8 ods. 5 nariadenia č. 207/2009 vo svetle predložených dôkazov o dobrom mene a zvýšenej rozlišovacej spôsobilosti skoršej ochrannej známky,

               —

               uložil EUIPO a ďalšiemu účastníkovi konania povinnosť znášať svoje vlastné trovy konania a nahradiť trovy konania žalobkyne.

      Uvádzané žalobné dôvody

               —

               porušenie článku 76 ods. 2 nariadenia č. 207/2009,

               —

               porušenie článku 8 ods. 1 písm. b) nariadenia č. 207/2009,

               —

               porušenie článku 8 ods. 5 nariadenia č. 207/2009.


title: Vec C-285/09: Rozsudok Súdneho dvora (veľká komora) zo 7. decembra 2010 (návrh na začatie prejudiciálneho konania, ktorý podal Bundesgerichtshof — Nemecko) — trestné konanie proti R (Šiesta smernica o DPH — Článok 28c A písm. a) — Podvod na DPH — Nepriznanie oslobodenia od DPH v súvislosti s dodávkami tovaru v rámci Spoločenstva — Aktívna účasť predávajúceho na podvode — Právomoci členských štátov v rámci boja proti podvodom, daňovým únikom a prípadným zneužitiam)

text:
               19.2.2011

               SK

               Úradný vestník Európskej únie

               C 55/10

         Rozsudok Súdneho dvora (veľká komora) zo 7. decembra 2010 (návrh na začatie prejudiciálneho konania, ktorý podal Bundesgerichtshof — Nemecko) — trestné konanie proti R
   (Vec C-285/09) (1)

   (Šiesta smernica o DPH - Článok 28c A písm. a) - Podvod na DPH - Nepriznanie oslobodenia od DPH v súvislosti s dodávkami tovaru v rámci Spoločenstva - Aktívna účasť predávajúceho na podvode - Právomoci členských štátov v rámci boja proti podvodom, daňovým únikom a prípadným zneužitiam)
   2011/C 55/16
   Jazyk konania: nemčina

      Vnútroštátny súd, ktorý podal návrh na začatie prejudiciálneho konania

   Bundesgerichtshof

      Účastník trestného konania pred vnútroštátnym súdom

   R

      za účasti: Generalbundesanwalt beim Bundesgerichtshof, Finanzamt Karlsruhe-Durlach

      Predmet veci

   Návrh na začatie prejudiciálneho konania — Bundesgerichtshof — Výklad článku 28c A písm. a) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) v znení zmien a doplnkov — Podvod na DPH — Nepriznanie oslobodenia od dane z pridanej hodnoty v prípade dodávok tovaru v rámci Spoločenstva — Aktívna spolupráca predávajúceho na podvode

      Výrok rozsudku

   Za okolností, akými sú okolnosti vo veci samej, na základe ktorých k dodávke tovaru v rámci Spoločenstva naozaj došlo, ale pri tejto príležitosti dodávateľ utajil totožnosť skutočného nadobúdateľa s cieľom umožniť mu vyhnúť sa plateniu dane z pridanej hodnoty, môže členský štát odoslania dodávky v rámci Spoločenstva odmietnuť uplatnenie oslobodenia od dane na túto dodávku na základe právomoci, ktorá mu prináleží podľa prvej časti prvej vety článku 28c A šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 2000/65/ES zo 17. októbra 2000.

      (1)  Ú. v. EÚ C 267, 7.11.2009.


title: Vec C-390/15: Návrh na začatie prejudiciálneho konania, ktorý podal Trybunał Konstytucyjny (Poľsko) 20. júla 2015 – Rzecznik Praw Obywatelskich (RPO)

text:
               19.10.2015

               SK

               Úradný vestník Európskej únie

               C 346/6

         Návrh na začatie prejudiciálneho konania, ktorý podal Trybunał Konstytucyjny (Poľsko) 20. júla 2015 – Rzecznik Praw Obywatelskich (RPO)
   (Vec C-390/15)
   (2015/C 346/06)
   Jazyk konania: poľština

      Vnútroštátny súd, ktorý podal návrh na začatie prejudiciálneho konania

   Trybunał Konstytucyjny (Ústavný súd)

      Účastníci konania pred vnútroštátnym súdom

      Navrhovateľ: Rzecznik Praw Obywatelskich (RPO) (Ombudsman)

      Ďalší účastníci: Marszałek Sejmu Rzeczypospolitej Polskiej (Prezident Sejmu Poľskej republiky), Prokurator Generalny (Generálny prokurátor)

      Prejudiciálne otázky

               1.

               Je bod 6 prílohy III smernice Rady 2006/112/ES z 28. novembra 2006 o spoločnom systéme dane z pridanej hodnoty (1) v znení zmenenom a doplnenom smernicou Rady 2009/47/ES z 5. mája 2009, ktorou sa mení a dopĺňa smernica 2006/112/ES, pokiaľ ide o znížené sadzby dane z pridanej hodnoty (2) neplatný, pretože v rámci legislatívneho konania nebola dodržaná podstatná formálna náležitosť konzultácie s Európskym parlamentom?

               2.

               Je článok 98 ods. 2 smernice 2006/112/ES uvedenej v prvej otázke v spojení s bodom 6 prílohy III tejto smernice neplatný, pretože v rozsahu, v akom vylučuje uplatnenie zníženej sadzby dane na knihy, ktoré sú vydávané v elektronickej podobe a na iné elektronické publikácie, je v rozpore so zásadou daňovej neutrality?

      (1)  Ú. v. EÚ L 347, s. 1.

      (2)  Ú. v. EÚ L 116, s. 18.


title: Vec T-74/13: Žaloba podaná 7. februára 2013 — Al-Tabbaa/Rada

text:
               23.3.2013

               SK

               Úradný vestník Európskej únie

               C 86/28

         Žaloba podaná 7. februára 2013 — Al-Tabbaa/Rada
   (Vec T-74/13)
   2013/C 86/47
   Jazyk konania: angličtina

      Účastníci konania

      Žalobca: Mazen Al-Tabbaa (Bejrút, Libanon) (v zastúpení: M. Lester, barrister, a G. Martin, solicitor)

      Žalovaná: Rada Európskej únie

      Návrhy

   Žalobca navrhuje, aby Všeobecný súd:

               —

               zrušil rozhodnutie Rady 2012/739/SZBP z 29. novembra 2012 o reštriktívnych opatreniach voči Sýrii a o zrušení rozhodnutia 2011/782/SZBP (Ú. v. EÚ L 330, s. 21) v rozsahu, v akom sa týka žalobcu,

               —

               zrušil vykonávacie nariadenie Rady (EÚ) č. 1117/2012 z 29. novembra 2012, ktorým sa vykonáva článok 32 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 330, s. 9) v rozsahu, v akom sa týka žalobcu,

               —

               zaviazal žalovanú na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza štyri žalobné dôvody.

               1.

               Prvý žalobný dôvod je založený na tvrdení, že žalovaná sa dopustila nesprávneho posúdenia skutkového stavu a zjavne nesprávneho posúdenia, keď sa rozhodla uplatniť na žalobcu tieto reštriktívne opatrenia a zastávala názor, že kritériá pre zápis do zoznamu boli splnené.

               2.

               Druhý žalobný dôvod je založený na tvrdení, že žalovaná neposkytla žalobcovi dostatočné a primerané dôvody na jeho zahrnutie do sporných opatrení.

               3.

               Tretí žalobný dôvod je založený na tvrdení, že žalovaná porušila základné práva žalobcu na obranu a právo na účinnú súdnu ochranu.

               4.

               Štvrtý žalobný dôvod je založený na tvrdení, že žalovaná nedôvodne a neprimerane porušila základné práva žalobcu, konkrétne jeho právo vlastniť majetok, jeho právo na podnikateľskú činnosť a jeho právo na povesť a súkromný a rodinný život.


title: Vec C-31/16: Návrh na začatie prejudiciálneho konania, ktorý podal Raad van Staate (Holandsko) 18. januára 2016 – Visser Vastgoed Beleggingen BV/Raad van de Gemeente Appingedam

text:
               18.4.2016

               SK

               Úradný vestník Európskej únie

               C 136/11

         Návrh na začatie prejudiciálneho konania, ktorý podal Raad van Staate (Holandsko) 18. januára 2016 – Visser Vastgoed Beleggingen BV/Raad van de Gemeente Appingedam
   (Vec C-31/16)
   (2016/C 136/16)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Raad van Staate

      Účastníci konania pred vnútroštátnym súdom

      Žalobkyňa: Visser Vastgoed Beleggingen BV

      Žalovaná: Raad van de Gemeente Appingedam

      Prejudiciálne otázky

               1.

               Treba pojem „služba“ v článku 4 bode 1 smernice o službách (1) vykladať v tom zmysle, že maloobchodný predaj, ktorý spočíva v predaji takého tovaru, ako je obuv a odevy, spotrebiteľom, predstavuje službu, na ktorú sa na základe článku 2 ods. 1 smernice o službách uplatňujú ustanovenia tejto smernice?

               2.

               Úprava uvedená v bode 8 sa zameriava na to, aby sa na účely zachovania kvality života v centre mesta a zamedzenia prázdnym obchodným priestorom v strede mesta nepovolili na území mimo centra mesta určité formy maloobchodného predaja, ako je predaj obuvi a odevov.
               Vzhľadom na odôvodnenie 9 smernice o službách nepatrí do jej pôsobnosti predpis, ktorý obsahuje takúto úpravu, pretože takéto predpisy sa musia považovať za „územné plánovanie v mestách a na vidieku…, ktoré konkrétne neupravujú alebo neovplyvňujú činnosti v oblasti služieb, ale ktoré musia poskytovatelia dodržiavať počas vykonávania svojej hospodárskej činnosti rovnako, ako iné súkromné osoby“?

               3.

               Stačí na domnienku cezhraničného skutkového stavu, že sa v nijakom prípade nedá vylúčiť, že by sa na mieste mohol usadiť maloobchodný podnik z iného členského štátu alebo že príjemca služieb maloobchodného podniku by mohol pochádzať z iného členského štátu, alebo na to musia existovať konkrétne indície v tomto zmysle?

               4.

               Uplatní sa kapitola III (Sloboda usadiť sa) smernice o službách na výlučne vnútroštátne skutkové stavy alebo pre posúdenie otázky, či sa táto kapitola uplatní, platí judikatúra Súdneho dvora týkajúca sa ustanovení Zmluvy o slobode usadiť sa a o voľnom pohybe služieb v prípade výlučne vnútroštátnych skutkových stavov?

               5.

                           a)

                           Spadá taká úprava, aká sa uvádza v bode 8 a bola prevzatá do územného plánu, do pôsobnosti pojmu „požiadavka“ v zmysle článku 4 bodu 7 a článku 14 bodu 5 smernice o službách, a nie do pôsobnosti pojmu „systém udeľovania povolení“ v zmysle článku 4 bodu 6, ako aj článkov 9 a 10 smernice o službách?

                           b)

                           Bráni článok 14 bod 5 smernice o službách – ak taká úprava, aká sa uvádza v bode 8, spadá do pôsobnosti pojmu „požiadavka“ – alebo bránia články 9 a 10 smernice o službách – ak taká úprava, aká sa uvádza v bode 8, spadá do pôsobnosti pojmu „systém udeľovania povolení“ – tomu, aby komunálna samospráva prijala takú úpravu, o akú ide v bode 8?

               6.

               Spadá taká úprava, aká sa uvádza v bode 8, do pôsobnosti článkov 34 až 36 ZFEÚ alebo článkov 49 až 55 ZFEÚ, a ak áno, možno uplatniť výnimky, ktoré uznal Súdny dvor, pokiaľ sú primeraným spôsobom splnené ich podmienky?

      (1)  Smernica Európskeho parlamentu a Rady 2006/123/ES z 12. decembra 2006 o službách na vnútornom trhu (Ú. v. EÚ L 376, s. 36).


title: Vec T-103/07: Rozsudok Súdu prvého stupňa z  23. septembra 2009 — Fratex Industria e Comércio/ÚHVT — USA Track & Field (TRACK & FIELD USA) [ Ochranná známka Spoločenstva — Námietkové konanie — Prihláška obrazovej ochrannej známky Spoločenstva TRACK & FIELD USA — Skoršia národná obrazová ochranná známka TRACK & FIELD — Relatívny dôvod zamietnutia — Neexistencia pravdepodobnosti zámeny — Neexistencia podobnosti označení — Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009 ]

text:
               7.11.2009

               SK

               Úradný vestník Európskej únie

               C 267/56

         Rozsudok Súdu prvého stupňa z 23. septembra 2009 — Fratex Industria e Comércio/ÚHVT — USA Track & Field (TRACK & FIELD USA)
   (Vec T-103/07) (1)

   („Ochranná známka Spoločenstva - Námietkové konanie - Prihláška obrazovej ochrannej známky Spoločenstva TRACK & FIELD USA - Skoršia národná obrazová ochranná známka TRACK & FIELD - Relatívny dôvod zamietnutia - Neexistencia pravdepodobnosti zámeny - Neexistencia podobnosti označení - Článok 8 ods. 1 písm. b) nariadenia (ES) č. 40/94 [teraz článok 8 ods. 1 písm. b) nariadenia (ES) č. 207/2009“)
   2009/C 267/97
   Jazyk konania: španielčina

      Účastníci konania

      Žalobkyňa: Fratex Indústria e Comércio, Ltda (São Paulo, Brazília) (v zastúpení: B. Braga da Cruz, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: B. Mondéjar Ortuño, splnomocnený zástupca)

      Ďalší účastník konania pred odvolacím senátom ÚHVT: USA Track & Field, Inc. (Indiana, Spojené štáty americké)

      Predmet veci

   Žaloba proti rozhodnutiu štvrtého odvolacieho senátu ÚHVT z 18. januára 2007 (vec R 1061/2005-4) týkajúcemu sa námietkového konania, ktorého účastníkmi boli Fratex Indústria e Comércio, Ltda a USA Track & Field, Inc.

      Výrok rozsudku

               1.

               Žaloba sa zamieta.

               2.

               Fratex Indústria e Comércio, Ltda je povinná nahradiť trovy konania.

      (1)  Ú. v. EÚ C 140, 23.6.2007.


title: Vec T-290/10: Rozsudok Všeobecného súdu z  22. novembra 2011 — Sports Warehouse/ÚHVT (TENNIS WAREHOUSE) [ „Ochranná známka Spoločenstva — Prihláška slovnej ochrannej známky Spoločenstva TENNIS WAREHOUSE — Absolútny dôvod zamietnutia — Opisný charakter — Rozlišovacia spôsobilosť — Povinnosť odôvodnenia — Článok 7 ods. 1 písm. b) a c) a článok 75 nariadenia (ES) č. 207/2009“ ]

text:
               14.1.2012

               SK

               Úradný vestník Európskej únie

               C 13/13

         Rozsudok Všeobecného súdu z 22. novembra 2011 — Sports Warehouse/ÚHVT (TENNIS WAREHOUSE)
   (Vec T-290/10) (1)

   (Ochranná známka Spoločenstva - Prihláška slovnej ochrannej známky Spoločenstva TENNIS WAREHOUSE - Absolútny dôvod zamietnutia - Opisný charakter - Rozlišovacia spôsobilosť - Povinnosť odôvodnenia - Článok 7 ods. 1 písm. b) a c) a článok 75 nariadenia (ES) č. 207/2009)
   2012/C 13/27
   Jazyk konania: nemčina

      Účastníci konania

      Žalobkyňa: Sports Warehouse GmbH (Schutterwald, Nemecko) (v zastúpení: M. Douglas, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne S. Schäffner, neskôr R. Pethke, splnomocnení zástupcovia)

      Predmet veci

   Žaloba proti rozhodnutiu prvého odvolacieho senátu ÚHVT z 21. apríla 2010 (vec R 1259/2009-1), ktoré sa týkalo prihlášky slovného označenia TENNIS WAREHOUSE ako ochrannej známky Spoločenstva

      Výrok rozsudku

               1.

               Žaloba sa zamieta.

               2.

               Sports Warehouse GmbH je povinná nahradiť trovy konania.

      (1)  Ú. v. EÚ C 234, 28.8.2010.


title: Vec C-283/13 P: Uznesenie predsedu Súdneho dvora z  3. apríla 2014 – Henkel AG & Co. KGaA, Henkel France/Európska komisia, Dánsko

text:
               4.8.2014

               SK

               Úradný vestník Európskej únie

               C 253/23

         Uznesenie predsedu Súdneho dvora z 3. apríla 2014 – Henkel AG & Co. KGaA, Henkel France/Európska komisia, Dánsko
   (Vec C-283/13 P) (1)

   2014/C 253/32
   Jazyk konania: angličtina
   Predseda Súdneho dvora nariadil výmaz veci.

      (1)  Ú. v. EÚ C 215, 27.7.2013.


title: Vec T-546/10: Žaloba podaná 29. novembra 2010 — Nordmilch/ÚHVT — Lactimilk (MILRAM)

text:
               29.1.2011

               SK

               Úradný vestník Európskej únie

               C 30/50

         Žaloba podaná 29. novembra 2010 — Nordmilch/ÚHVT — Lactimilk (MILRAM)
   (Vec T-546/10)
   ()
   2011/C 30/90
   Jazyk žaloby: nemčina

      Účastníci konania

      Žalobkyňa: Nordmilch AG (Brémy, Nemecko) (v zastúpení: R. Schneider, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Lactimilk, SA (Madrid, Španielsko)

      Návrhy žalobkyne

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 15. septembra 2010 v spojených veciach R 1041/2009-4 a R 1053/2009-4, v rozsahu, v akom zamietlo prihlášku ochrannej známky Spoločenstva 002 851 384 pre určité výrobky zaradené do tried 5 a 29,

               —

               zaviazať ÚHVT na náhradu trov konania.

      Žalobné dôvody a hlavné tvrdenia

      Prihlasovateľ ochrannej známky Spoločenstva: žalobkyňa.

      Prihlasovaná ochranná známka Spoločenstva: slovná ochranná známka „MILRAM“ pre výrobky zaradené do tried 5, 29, 30, 32, 33 a 43.

      Majiteľ ochrannej známky alebo označenia, ktoré je základom námietky: Lactimilk, SA.

      Ochranná známka alebo označenie, ktoré je základom námietky: vnútroštátna obrazová ochranná známka obsahujúca slovný element „RAM“ pre výrobky zaradené do triedy 29, ako aj rôzne vnútroštátne slovné ochranné známky „RAM“ pre výrobky zaradené do tried 5, 29, 30 a 32.

      Rozhodnutie námietkového oddelenia: čiastočné zamietnutie námietky.

      Rozhodnutie odvolacieho senátu: zrušenie rozhodnutia námietkového oddelenia, v rozsahu, v akom bola námietka pre určité výrobky a prihláška príslušných výrobkov zamietnutá.

      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), pretože neexistuje pravdepodobnosť zámeny kolidujúcich ochranných známok. Žalobkyňa ďalej namieta, že odvolací senát nezohľadnil, že u jednej ochrannej známky, ktorá je základom námietky bola už ochrana v čase rozhodnutia 15. septembra 2010 ukončená.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Vec T-490/09: Žaloba podaná 8. decembra 2009 — Acciaierie e Ferriere Leali Luigi/Komisia

text:
               13.2.2010

               SK

               Úradný vestník Európskej únie

               C 37/43

         Žaloba podaná 8. decembra 2009 — Acciaierie e Ferriere Leali Luigi/Komisia
   (Vec T-490/09)
   2010/C 37/61
   Jazyk konania: taliančina

      Účastníci konania

      Žalobca: Acciaierie e Ferriere Leali Luigi SpA (Brescia, Taliansko) (v zastúpení: G. Belotti, avvocato)

      Žalovaná: Európska komisia

      Návrhy žalobcu

               —

               zrušiť rozhodnutie Komisie vo veci COMP.37.956 — Výstuž do betónu, opätovné prijatie — K(2009) 7492 v konečnom znení, prijaté Komisiou 30. septembra 2009,

               —

               subsidiárne zrušiť článok 2 rozhodnutia v rozsahu, v akom bola žalobcovi uložená povinnosť zaplatiť sumu 6,093 miliónov eur spoločne a nerozdielne so spoločnosťou Leali S.p.A,

               —

               ešte subsidiárnejšie, znížiť uloženú pokutu,

               —

               zaviazať žalovanú na náhradu trov konania.

      Žalobné dôvody a hlavné tvrdenia

   Žalobné dôvody a hlavné tvrdenia sú podobné ako žalobné dôvody a tvrdenia uplatňované vo veci T-472/09, SP/Komisia.


title: Vec T-396/11: Žaloba podaná 22. júla 2011 — ultra air/ÚHVT — Donaldson Filtration Deutschland (ultrafilter international)

text:
               8.10.2011

               SK

               Úradný vestník Európskej únie

               C 298/19

         Žaloba podaná 22. júla 2011 — ultra air/ÚHVT — Donaldson Filtration Deutschland (ultrafilter international)
   (Vec T-396/11)
   2011/C 298/35
   Jazyk, v ktorom bola podaná žaloba: nemčina

      Účastníci konania

      Žalobkyňa: ultra air GmbH (Hilden, Nemecko) (v zastúpení: C. König, advokát)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Donaldson Filtration Deutschland GmbH (Haan, Nemecko)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutie štvrtého odvolacieho senátu Úradu pre harmonizáciu vnútorného trhu (ÚHVT) z 18. mája 2011, doručeného 20. mája 2011, vo veci R 374/2010-4,

               —

               odmietol odvolanie podané 16. marca 2010 spoločnosťou Donaldson Filtration Deutschland GmbH proti rozhodnutiu zrušovacieho oddelenia žalovaného úradu z 29. januára 2010 v konaní o zrušenie č. 2880,

               —

               zaviazať ÚHVT a Donaldson Filtration Deutschland GmbH, ak pristúpi do konania, na náhradu trov konania.

      Dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „ultrafilter international“ pre tovary a služby zaradené do tried 7, 11, 37, 41 a 42, ochranná známka Spoločenstva č. 1 121 839.

      Majiteľ ochrannej známky Spoločenstva: Donaldson Filtration Deutschland GmbH.

      Účastník, ktorý sa domáha vyhlásenia neplatnosti: žalobkyňa.

      Odôvodnenie návrhu na vyhlásenie neplatnosti: návrh je založený na absolútnych dôvodoch neplatnosti podľa článku 52 ods. 2 písm. a) v spojení s článkom 7 ods. 1 písm. b) a c) a odsekom 3 nariadenia č. 207/2009, pretože napadnutá slovná ochranná známka je opisná.

      Rozhodnutie zrušovacieho oddelenia: návrhu na vyhlásenie neplatnosti sa vyhovuje.

      Rozhodnutie odvolacieho senátu: rozhodnutie zrušovacieho oddelenia sa zrušuje a návrh na vyhlásenie neplatnosti sa zamieta.

      Dôvody žaloby: porušenie článku 7 ods. 1 a 3, článku 52 ods. 1 písm. a), článku 56 ods. 1 písm. a), článku 75 ods. 1 a článku 83 nariadenia č. 207/2009.


title: Vec C-34/07: Žaloba podaná 30. januára 2007 – Komisia Európskych spoločenstiev/Luxemburské veľkovojvodstvo

text:
               24.3.2007

               SK

               Úradný vestník Európskej únie

               C 69/8

         Žaloba podaná 30. januára 2007 – Komisia Európskych spoločenstiev/Luxemburské veľkovojvodstvo
   (Vec C-34/07)
   (2007/C 69/17)
   Jazyk konania: francúzština
   Účastníci konania

      Žalobkyňa: Komisia Európskych spoločenstiev (v zastúpení: M. Condou-Durande, splnomocnená zástupkyňa)

      Žalované: Luxemburské veľkovojvodstvo
   Návrhy žalobkyne

               —

               určiť, že Luxemburské veľkovojvodstvo si nesplnilo povinnosti, ktoré mu vyplývajú zo smernice Rady 2003/109/ES z 25. novembra 2003 o právnom postavení štátnych príslušníkov tretích krajín, ktoré sú osobami s dlhodobým pobytom (1) tým, že neprijalo zákony, iné právne predpisy a správne opatrenia potrebné na dosiahnutie súladu s touto smernicou a v každom prípade tým, že o tom neinformovalo Komisiu,

               —

               zaviazať Luxemburské veľkovojvodstvo na náhradu trov konania.

         Žalobné dôvody a hlavné tvrdenia
   Lehota na prebratie smernice 2003/109/ES uplynula 23. januára 2006.

      (1)  Ú. v. EÚ L 16, s. 44; Mim. vyd. 19/006, s. 272.


title: Vec C-534/15: Uznesenie Súdneho dvora (desiata komora) zo 14. septembra 2016 (návrh na začatie prejudiciálneho konania, ktorý podal Judecătoria Satu Mare – Rumunsko) – Pavel Dumitraș, Mioara Dumitraș/BRD Groupe Société Générale – Sucursala Judeţeană Satu Mare (Návrh na začatie prejudiciálneho konania — Ochrana spotrebiteľa — Smernica 93/13/EHS — Článok 1 ods. 1 — Článok 2 písm. b) — Postavenie spotrebiteľa — Prevod pohľadávky nováciou úverovej zmluvy — Zmluva o založení nehnuteľnosti podpísaná fyzickými osobami, ktoré nemajú žiadny obchodný vzťah s obchodnou spoločnosťou, ktorá je novým dlžníkom)

text:
               5.12.2016

               SK

               Úradný vestník Európskej únie

               C 454/11

      Uznesenie Súdneho dvora (desiata komora) zo 14. septembra 2016 (návrh na začatie prejudiciálneho konania, ktorý podal Judecătoria Satu Mare – Rumunsko) – Pavel Dumitraș, Mioara Dumitraș/BRD Groupe Société Générale – Sucursala Judeţeană Satu Mare
      (Vec C-534/15) (1)

      ((Návrh na začatie prejudiciálneho konania - Ochrana spotrebiteľa - Smernica 93/13/EHS - Článok 1 ods. 1 - Článok 2 písm. b) - Postavenie spotrebiteľa - Prevod pohľadávky nováciou úverovej zmluvy - Zmluva o založení nehnuteľnosti podpísaná fyzickými osobami, ktoré nemajú žiadny obchodný vzťah s obchodnou spoločnosťou, ktorá je novým dlžníkom))
      (2016/C 454/22)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Judecătoria Satu Mare

         Účastníci konania

         Žalobcovia: Pavel Dumitraș, Mioara Dumitraș

         Žalovaná: BRD Groupe Société Générale – Sucursala Judeţeană Satu Mare

         Výrok

      Článok 1 ods. 1 a článok 2 písm. b) smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa majú vykladať v tom zmysle, že táto smernica sa uplatňuje na zmluvu o založení nehnuteľnosti uzatvorenú medzi fyzickými osobami a úverovou inštitúciou s cieľom zaručiť sa za záväzky obchodnej spoločnosti, ktoré má táto spoločnosť voči uvedenej úverovej inštitúcii na základe zmluvy o úvere, pokiaľ tieto fyzické osoby konali s cieľom nevzťahujúcim sa k ich obchodom, podnikaniu alebo povolaniu a nemajú obchodný vzťah k uvedenou spoločnosťou, čo prináleží posúdiť vnútroštátnemu súdu.

         (1)  Ú. v. EÚ C 16, 18.1.2016.


title: Vec T-460/09: Žaloba podaná 16. novembra 2009 — CheapFlights International/ÚHVT — Cheapflights (Cheapflights)

text:
               30.1.2010

               SK

               Úradný vestník Európskej únie

               C 24/58

         Žaloba podaná 16. novembra 2009 — CheapFlights International/ÚHVT — Cheapflights (Cheapflights)
   (Vec T-460/09)
   2010/C 24/103
   Jazyk žaloby: angličtina

      Účastníci konania

      Žalobkyňa: CheapFlights International Ltd (Ballybofey, Írsko) (v zastúpení: H. Hartwig a A. von Mühlendahl, avokáti)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Cheapflights Ltd (Londýn, Spojené kráľovstvo)

      Návrhy žalobkyne

               —

               zrušiť rozhodnutie štvrtého odvolacieho senátu Úrad pre harmonizáciu vnútorného trhu (ochranné známky a vzory) z 31. augusta 2009 vo veci R 1356/2007-4,

               —

               zamietnuť odvolanie podané ďalším účastníkom konania pred odvolacím senátom proti rozhodnutiu námietkového oddelenia žalovaného z 22. júna 2007 v námietkovom konaní B 806 531,

               —

               zaviazať žalovaného na náhradu trov konania vrátane trov konania žalobkyne pred odvolacím senátom, a

               —

               zaviazať ďalšieho účastníka konania pred odvolacím senátom na náhradu trov konania vrátane trov konania žalobkyne pred odvolacím senátom, ak sa rozhodne vstúpiť do tohto konania ako vedľajší účastník.

      Žalobné dôvody a hlavné tvrdenia

      Prihlasovateľ ochrannej známky Spoločenstva: ďalší účastník konania pred odvolacím senátom.

      Prihlasovaná ochranná známka Spoločenstva: obrazová ochranná známka „CheapFlights“ pre výrobky a služby v triedach 9, 16, 35, 38, 39, 41, 42, 43 a 44.

      Majiteľ ochrannej známky alebo označenia, ktoré je základom námietky: žalobkyňa.

      Ochranná známka alebo označenie, ktoré je základom námietky: írsky zápis obrazového označenia „CheapFlights“ pre služby v triedach 35, 36, 38, 39, 41, 42, 43 a 44; prihláška írskej slovnej ochrannej známky „CHEAPFLIGHTS“ pre služby v triedach 35, 39 a 43; írska slovná ochranná známka „CHEAPFLIGHTS“ pre služby v triedach 38, 41, 42 a 44; írsky zápis obrazového označenia „CheapFlights.ie“ pre služby v triedach 35, 39, 41, 42 a 43; medzinárodný zápis obrazového označenia „CheapFlights“ pre služby v triedach 35, 38, 39 a 42.

      Rozhodnutie námietkového oddelenia: čiastočné vyhovenie námietke.

      Rozhodnutie odvolacieho senátu: zrušenie napadnutého rozhodnutia a zamietnutie námietky v celom rozsahu.

      Dôvody žaloby: porušenie článku 8 ods. 1 písm. b) nariadenia Rady č. 207/2009, keďže odvolací senát nesprávne rozhodol, že medzi dotknutými ochrannými známkami neexistovalo nebezpečenstvo zámeny.


title: Správa o overení ročnej účtovnej závierky spoločného podniku Iniciatívy pre inovačné lieky za rozpočtový rok 2010 spolu s odpoveďami spoločného podniku

text:
               16.12.2011

               SK

               Úradný vestník Európskej únie

               C 368/17

         SPRÁVA
   o overení ročnej účtovnej závierky spoločného podniku Iniciatívy pre inovačné lieky za rozpočtový rok 2010 spolu s odpoveďami spoločného podniku
   2011/C 368/03

      ÚVOD

               1.

               Európsky spoločný podnik pre vykonávanie spoločnej technologickej iniciatívy pre inovačné lieky (spoločný podnik IIL) so sídlom v Bruseli bol založený v decembri 2007 (1) na obdobie desiatich rokov.

               2.

               Cieľom spoločného podniku IIL je významne zlepšiť efektívnosť a účinnosť procesu vývoja liekov s dlhodobým zámerom, aby farmaceutické odvetvie vyrábalo účinnejšie a bezpečnejšie inovačné lieky (2).

               3.

               Zakladajúcimi členmi spoločného podniku sú Európska únia zastúpená Komisiou a Európska federácia farmaceutického priemyslu a farmaceutických združení (EFPIA). Ktorýkoľvek právny subjekt priamo alebo nepriamo podporujúci výskum a rozvoj v členskom štáte alebo krajine pridruženej k siedmemu rámcovému programu (3) môže podať žiadosť o členstvo v spoločnom podniku IIL.

               4.

               Maximálna výška príspevku EÚ pre spoločný podnik IIL na pokrytie prevádzkových nákladov a výskumných činností je 1 mld. EUR, ktorá sa uhradí z rozpočtu siedmeho rámcového programu pre výskum. EÚ a združenie EFPIA ako zakladajúci členovia prispejú rovnakým dielom na prevádzkové náklady, pričom každý z nich poskytne príspevok nepresahujúci 4 % celkového príspevku EÚ. Ďalší členovia prispejú na prevádzkové náklady úmerne podľa svojho príspevku na výskumné činnosti. Výskumné podniky, ktoré sú členmi združenia EFPIA, prispejú na financovanie výskumných činností formou nepeňažných (4) príspevkov minimálne vo výške finančného príspevku EÚ (5).

               5.

               Spoločný podnik začal samostatne fungovať 16. novembra 2009.

      VYHLÁSENIE O VIEROHODNOSTI

               6.

               Podľa ustanovení článku 287 ods. 1 Zmluvy o fungovaní Európskej únie Dvor audítorov preskúmal ročnú účtovnú závierku (6) spoločného podniku Iniciatívy pre inovačné lieky, ktorá pozostáva z „finančných výkazov“ (7) a zo „správy o plnení rozpočtu“ (8) za rozpočtový rok končiaci sa k 31. decembru 2010, a zákonnosť a správnosť príslušných transakcií.

               7.

               Toto vyhlásenie je určené Európskemu parlamentu a Rade podľa článku 185 ods. 2 nariadenia Rady (ES, Euratom) č. 1605/2002 (9).

      Zodpovednosť riaditeľa

               8.

               Riaditeľ ako povoľujúci úradník plní príjmy a výdavky rozpočtu v súlade s rozpočtovými pravidlami spoločného podniku na svoju vlastnú zodpovednosť a v medziach schválených rozpočtových prostriedkov (10). Riaditeľ je zodpovedný za zavedenie (11) organizačnej štruktúry a interných systémov a postupov hospodárenia a kontroly potrebných pre zostavenie konečnej účtovnej závierky (12), ktorá neobsahuje významné nesprávnosti v dôsledku podvodu alebo chyby, a za zabezpečenie zákonnosti a správnosti príslušných transakcií.

      Zodpovednosť Dvora audítorov

               9.

               Zodpovednosťou Dvora audítorov je na základe auditu predložiť vyhlásenie o vierohodnosti týkajúce sa spoľahlivosti ročnej účtovnej závierky spoločného podniku, ako aj zákonnosti a správnosti príslušných transakcií.

               10.

               Dvor audítorov vykonal audit v súlade s medzinárodnými audítorskými štandardmi a etickými kódexmi IFAC a ISSAI (13). Podľa týchto štandardov má Dvor audítorov dodržiavať etické požiadavky, naplánovať a vykonať audit tak, aby získal primeranú istotu, že účtovná závierka neobsahuje významné nesprávnosti a že príslušné transakcie sú zákonné a správne.

               11.

               Dvor audítorov pri audite postupuje tak, aby získal audítorské dôkazy o sumách a údajoch v účtovnej závierke, ako aj o zákonnosti a správnosti príslušných transakcií. Zvolené postupy závisia od úsudku Dvora audítorov vrátane posúdenia rizika významných nesprávností v účtovnej závierke alebo nezákonných či nesprávnych transakcií v dôsledku podvodu alebo chyby. Pri posudzovaní tohto rizika sa zohľadňuje vnútorná kontrola, ktorá je relevantná pre zostavenie a vykazovanie účtovnej závierky v účtovnej jednotke, aby sa mohli navrhnúť audítorské postupy vhodné za daných okolností. Audit Dvora audítorov ďalej obsahuje hodnotenie vhodnosti uplatnených účtovných postupov a primeranosti účtovných odhadov vedenia, ako aj hodnotenie predloženia účtovnej závierky ako celku.

               12.

               Dvor audítorov je presvedčený, že získal dostatočné a primerané audítorské dôkazy pre vyjadrenie týchto stanovísk.

         Výrok k spoľahlivosti účtovnej závierky

               13.

               Dvor audítorov zastáva názor, že ročná účtovná závierka spoločného podniku vyjadruje verne vo všetkých významných hľadiskách jeho finančnú situáciu k 31. decembru 2010 a výsledky transakcií a tok hotovosti za príslušný rozpočtový rok v súlade s ustanoveniami jeho nariadenia o rozpočtových pravidlách.

         Stanovisko k zákonnosti a správnosti príslušných transakcií

               14.

               Podľa názoru Dvora audítorov sú príslušné transakcie súvisiace s ročnou účtovnou závierkou spoločného podniku zostavenou k 31. decembru 2010 vo všetkých významných hľadiskách zákonné a správne.

               15.

               Pripomienky uvedené v bodoch 16 až 24 nasledujúcej časti nemajú vplyv na vyhlásenia Dvora audítorov.

      PRIPOMIENKY K ROZPOČTOVÉMU A FINANČNÉMU HOSPODÁRENIU

         Plnenie rozpočtu

               16.

               Správna rada prijala rozpočet na rok 2010 a ročný plán plnenia až 16. marca 2010 (14). Neskoré prijatie bolo spôsobené tým, že členom spoločného podniku trvalo dlho, kým stanovili a dohodli sa na vedeckých prioritách, ktoré sa zaradia do ročného plánu plnenia. Tým sa oneskoril začiatok výziev na predloženie návrhov. V priebehu roka spoločný podnik začal tretiu výzvu na predloženie návrhov (15), dokončil proces rokovaní pre druhú výzvu na predloženie návrhov (16) a začal prijímať a vyplácať výkazy výdavkov od príjemcov zúčastňujúcich sa na projektoch financovaných v rámci prvej výzvy na predloženie návrhov (17).

               17.

               V konečnom rozpočte boli viazané rozpočtové prostriedky vo výške 107 mil. EUR a platobné rozpočtové prostriedky vo výške 29 mil. EUR. Okrem toho 3 mil. EUR viazaných rozpočtových prostriedkov a 78,6 mil. EUR platobných rozpočtových prostriedkov bolo prenesených z roku 2009. Miera čerpania disponibilných viazaných rozpočtových prostriedkov bola 6 % a platobných rozpočtových prostriedkov 35 %. 98,6 mil. EUR viazaných rozpočtových prostriedkov bolo prenesených do roku 2011 a 64 mil. EUR platobných rozpočtových prostriedkov prenesených z roku 2009 bolo na konci roka zrušených. Nízka miera čerpania rozpočtu sa taktiež odráža v hotovostnom zostatku, ktorý na konci roka dosiahol výšku 71 mil. EUR (65 % disponibilných platobných rozpočtových prostriedkov v roku 2010).

         Systémy vnútornej kontroly

               18.

               Spoločný podnik v priebehu roka 2010 ešte úplne nezaviedol systém vnútornej kontroly a systém pre finančné informácie. Ďalšia práca je potrebná najmä na zavedení a dokumentovaní účtovných postupov a kontrol týkajúcich sa uzavretia účtovnej závierky a vykazovania a merania prevádzkových výdavkov. Ide o dôležité prvky systému vnútornej kontroly spoločného podniku.

               19.

               Okrem toho na konci roka 2010 príslušné obchodné procesy účtovník nesformalizoval a nepotvrdil tak, ako sa to vyžaduje v nariadení o rozpočtových pravidlách spoločného podniku.

               20.

               Dvor audítorov na základe obmedzeného preskúmania kontrol v oblasti IT zaznamenal, že spoločný podnik má primeraný stupeň správy a postupov v oblasti IT vzhľadom na jeho veľkosť a poslanie, v niektorých oblastiach však formálne dokončenie politík a postupov zaostáva (18).

               21.

               Spoločný podnik prijala stratégiu následných auditov (19) rozhodnutím správnej rady zo 14. decembra 2010. Stratégia následných auditov je kľúčovou kontrolou na posúdenie zákonnosti a správnosti príslušných transakcií. V tejto stratégii sa predpokladá, že kontrolovaný súbor (20) bude postupne rásť od roku 2011, keď budú súčasne prebiehať projekty týkajúce sa niekoľkých výziev na predloženie návrhov a budú sa predkladať výkazy výdavkov na tieto projekty.

         Metodika ohodnocovania nepeňažných príspevkov

               22.

               Správna rada zatiaľ neprijala metodiku ohodnocovania nepeňažných príspevkov (21), pretože bolo ťažké dosiahnuť dohodu. V dôsledku toho členovia EFPIA nemohli vykázať náklady vzniknuté počas prvého účtovného obdobia, ako je to stanovené v dohodách o grante.

      ĎALŠIE POZNÁMKY

         Útvar vnútorného auditu a oddelenie vnútorného auditu Komisie

               23.

               Dvor audítorov vo svojej predchádzajúcej správe poukázal na potrebu objasniť ustanovenie v štatúte spoločného podniku o úlohe vnútorného audítora Komisie. Hoci nariadenie o rozpočtových pravidlách spoločného podniku zatiaľ nebolo zmenené a doplnené tak, aby doň boli zahrnuté právomoci vnútorného audítora Komisie, Komisia a spoločný podnik prijali opatrenia, aby zabezpečili jasné vymedzenie príslušných prevádzkových úloh oddelenia vnútorného auditu Komisie a útvaru vnútorného auditu spoločného podniku.

         Chýbajúca dohoda o hostiteľskom štáte

               24.

               Ako uviedol Dvor audítorov vo svojej predchádzajúcej správe, podľa nariadenia Rady, ktorým sa zakladá spoločný podnik, sa medzi spoločným podnikom a Belgickom uzatvorí hostiteľská dohoda týkajúca sa kancelárskych priestorov, výsad a imunít a inej podpory, ktorú poskytne Belgicko. Ku koncu roka 2010 však takáto dohoda nebola uzavretá.

      Túto správu prijala komora IV, ktorej predsedá Igors LUDBORŽS, člen Dvora audítorov, v Luxemburgu na svojom zasadnutí 25. októbra 2011.

            Za Dvor audítorov

         Vítor Manuel da SILVA CALDEIRA

            predseda

      (1)  Nariadenie Rady (ES) č. 73/2008 z 20. decembra 2007, ktorým sa zakladá spoločný podnik pre vykonávanie spoločnej technologickej iniciatívy pre inovačné lieky (Ú. v. EÚ L 30, 4.2.2008, s. 38).

      (2)  V prílohe sú na informačné účely zhrnuté právomoci, činnosti a disponibilné zdroje spoločného podniku.

      (3)  Siedmy rámcový program, schválený rozhodnutím Európskeho parlamentu a Rady č. 1982/2006/ES z 18. decembra 2006, zoskupuje všetky iniciatívy EÚ v oblasti výskumu a zohráva zásadnú úlohu pri dosahovaní cieľov rastu, konkurencieschopnosti a zamestnanosti. Taktiež je hlavným pilierom Európskeho výskumného priestoru.

      (4)  Podľa článku 11 ods. 4 prílohy k nariadeniu Rady, ktorým sa zakladá spoločný podnik, „nepeňažné príspevky sú nefinančné príspevky farmaceutických spoločností založených na výskume, ktoré sú členmi EFPIA, pričom zdrojmi sú napríklad pracovníci, zariadenie, spotrebný materiál atď.“

      (5)  Podľa článku 11 ods. 5 prílohy k nariadeniu Rady, ktorým sa zakladá spoločný podnik, „zúčastnené farmaceutické spoločnosti založené na výskume, ktoré sú členmi EFPIA, nie sú oprávnené na získanie žiadnej finančnej podpory od spoločného podniku IIL na žiadnu činnosť“.

      (6)  Súčasťou tejto účtovnej závierky je správa o rozpočtovom a finančnom hospodárení za daný rok, ktorá okrem iného obsahuje informácie o miere čerpania rozpočtových prostriedkov a súhrnné informácie o presunoch rozpočtových prostriedkov medzi rôznymi rozpočtovými položkami.

      (7)  Finančné výkazy obsahujú súvahu a výkaz hospodárskeho výsledku, tabuľku toku hotovosti, výkaz kapitálových zmien a prílohu k finančným výkazom, ktorá zahŕňa prehľad hlavných účtovných postupov a ďalšie vysvetľujúce poznámky.

      (8)  Správa o plnení rozpočtu pozostáva z výkazu o výsledku rozpočtového hospodárenia a prílohy k nemu.

      (9)  Ú. v. ES L 248, 16.9.2002, s. 1.

      (10)  Článok 33 nariadenia Komisie (ES, Euratom) č. 2343/2002 (Ú. v. ES L 357, 31.12.2002, s. 72).

      (11)  Článok 38 nariadenia (ES, Euratom) č. 2343/2002.

      (12)  Pravidlá týkajúce sa vykazovania účtov a účtovníctva orgánov EÚ sú stanovené v prvej kapitole siedmej hlavy nariadenia (ES, Euratom) č. 2343/2002, naposledy zmeneného a doplneného nariadením (ES, Euratom) č. 652/2008 (Ú. v. EÚ L 181, 10.7.2008, s. 23) a sú súčasťou nariadenia o rozpočtových pravidlách spoločného podniku IIL.

      (13)  Medzinárodná federácia účtovníkov (IFAC) a Medzinárodné štandardy najvyšších kontrolných inštitúcii (ISSAI).

      (14)  Do prijatia rozpočtu sa na uhrádzanie platieb používalo rozpočtové pravidlo 1/12.

      (15)  Tretia výzva na predloženie návrhov začala 22. októbra 2010.

      (16)  Druhá výzva na predloženie návrhov začala 27. novembra 2009.

      (17)  Prvá výzva na predloženie návrhov začala 30. apríla 2008 a riadila ju Komisia.

      (18)  a) Neúplný cyklus strategického plánovania a monitorovania v oblasti IT; b) neexistujúce formálne politiky a pravidlá bezpečnosti; c) neúplné riadenie rizík v oblasti IT a d) neexistujúci formálny plán na zabezpečenie pokračovania činnosti a úplný a otestovaný plán obnovy systému po havárii.

      (19)  V článku 12 ods. 4 nariadenia Rady, ktorým sa zakladá spoločný podnik, sa stanovuje, že „spoločný podnik IIL vykonáva kontroly na mieste a finančné audity u účastníkov na výskumných činnostiach, ktoré financuje spoločný podnik IIL“.

      (20)  Kontrolovaný súbor predstavujú výkazy výdavkov prijaté od príjemcov v rámci projektov založené na oprávnených výdavkoch a od členov EFPIA na základe nepeňažných príspevkov. Výška výkazov výdavkov za rok 2010 sa odhaduje na 24,6 mil. EUR.

      (21)  V článku 11 ods. 4 prílohy k nariadeniu Rady, ktorým sa zakladá spoločný podnik, sa stanovuje, že „metodika hodnotenia nefinančných príspevkov sa vymedzuje vo vnútorných pravidlách a postupoch spoločného podniku IIL v súlade s jeho rozpočtovými pravidlami a na základe pravidiel účasti na siedmom rámcovom programe“.

      PRÍLOHA

         Spoločný podnik Iniciatívy pre inovačné lieky (Brusel)

         Právomoci a činnosti

                     Oblasti právomoci Únie vyplývajúce zo ZFEÚ

                     (výňatky z článkov 187 a 188 Zmluvy o fungovaní Európskej únie)

                  Článok 187:
                  Únia môže zakladať spoločné podniky alebo iné štruktúry potrebné pre účinné vykonanie programov Únie v oblasti výskumných a pilotných programov a programov technologického rozvoja.
                  Článok 188:
                  Rada prijme na návrh Komisie a po porade s Európskym parlamentom a Hospodárskym a sociálnym výborom ustanovenia uvedené v článku 187.
                  Európsky parlament a Rada v súlade s riadnym legislatívnym postupom a po porade s Hospodárskym a sociálnym výborom prijmú ustanovenia uvedené v článkoch 183, 184 a 185. Prijatie doplnkových programov si vyžaduje súhlas dotknutých členských štátov.

                     Právomoci spoločného podniku

                     Ciele

                     [článok 2 nariadenia Rady (ES) č. 73/2008, ktorým sa zakladá spoločný podnik]

                  Spoločný podnik IIL prispieva k vykonávaniu siedmeho rámcového programu, a najmä témy Zdravie osobitného programu Spolupráca, ktorým sa vykonáva siedmy rámcový program. Jeho cieľom je významne zvýšiť efektívnosť a účinnosť procesu vývoja liekov s dlhodobým zámerom, aby farmaceutické odvetvie vyrábalo účinnejšie a bezpečnejšie inovačné lieky. Spoločný podnik IIL najmä:

                              a)

                              podporuje „predkonkurenčný farmaceutický výskum a vývoj“ v členských štátoch a krajinách pridružených k siedmemu rámcovému programu prostredníctvom koordinovaného prístupu na prekonanie zistených problematických miest výskumu v procese vývoja liekov;

                              b)

                              podporuje realizáciu výskumných priorít uvedených vo výskumnom pláne spoločnej technologickej iniciatívy pre inovačné lieky (ďalej len „výskumné činnosti“), najmä udeľovaním grantov na základe súťažných výziev na predloženie návrhov;

                              c)

                              zabezpečuje komplementárnosť s inými činnosťami siedmeho rámcového programu;

                              d)

                              je verejno-súkromným partnerstvom zameraným na zvýšenie investícií do výskumu v biofarmaceutickom sektore v členských štátoch a krajinách pridružených k siedmemu rámcovému programu prostredníctvom zlúčenia zdrojov a podpory spolupráce medzi verejným a súkromným sektorom;

                              e)

                              podporuje zapojenie malých a stredných podnikov (MSP) do svojej činnosti v súlade s cieľmi siedmeho rámcového programu.

                     Úlohy

                     (článok 1 prílohy – Štatút Spoločného podniku pre vykonávanie spoločnej technologickej iniciatívy pre inovačné lieky)

                  Hlavné úlohy a činnosti Spoločného podniku pre vykonávanie spoločnej technologickej iniciatívy pre inovačné lieky (ďalej len spoločný podnik IIL) sú:

                              a)

                              zabezpečiť vytvorenie a udržateľné riadenie spoločnej technologickej iniciatívy pre inovačné lieky;

                              b)

                              vymedziť a realizovať ročný plán plnenia uvedený v článku 18 prostredníctvom výziev na predloženie návrhov projektov;

                              c)

                              uskutočňovať pravidelné preskúmania a všetky potrebné úpravy výskumného plánu spoločnej technologickej iniciatívy pre inovačné lieky z hľadiska vedeckého vývoja, ku ktorému dôjde počas vykonávania plánu;

                              d)

                              mobilizovať potrebné zdroje verejného a súkromného sektora;

                              e)

                              vytvoriť a rozvíjať úzku a dlhodobú spoluprácu medzi Úniou, priemyslom a ostatnými zainteresovanými stranami, ako napríklad regulačnými orgánmi, organizáciami pacientov, akademickými a klinickými strediskami, ako aj spoluprácu medzi priemyslom a akademickou obcou;

                              f)

                              uľahčovať koordináciu s vnútroštátnymi a medzinárodnými činnosťami v tejto oblasti;

                              g)

                              uskutočňovať činnosti zamerané na komunikáciu a šírenie informácií;

                              h)

                              komunikovať a spolupôsobiť s členskými štátmi a krajinami pridruženými k siedmemu rámcovému programu prostredníctvom skupiny osobitne zriadenej na tento účel (ďalej len „skupina zástupcov štátov IIL“);

                              i)

                              organizovať aspoň výročné stretnutie (ďalej len „fórum zainteresovaných strán“), so záujmovými skupinami s cieľom zabezpečiť otvorenosť a transparentnosť výskumných činností spoločného podniku IIL voči zainteresovaným stranám;

                              j)

                              informovať právnické osoby, ktoré so spoločným podnikom IIL uzatvorili dohodu o grante, (ďalej len „dohoda o grante“), o možnostiach pôžičiek od Európskej investičnej banky, predovšetkým o finančnom nástroji s rozdelením rizika zriadeným podľa siedmeho rámcového programu;

                              k)

                              zverejňovať informácie o projektoch vrátane mien účastníkov a výšky finančného príspevku spoločného podniku IIL na účastníka;

                              l)

                              zabezpečiť účinnosť spoločnej technologickej iniciatívy pre inovačné lieky;

                              m)

                              vykonávať akúkoľvek inú činnosť potrebnú na dosiahnutie cieľov uvedených v článku 2 tohto nariadenia.

                     Správa

                     [článok 4 prílohy k nariadeniu Rady (ES) č. 73/2008 – Štatút Spoločného podniku pre vykonávanie spoločnej technologickej iniciatívy pre inovačné lieky]

                  1.   Správna rada.

                  2.   Výkonný riaditeľ.

                  3.   Vedecký výbor.

                  4.   Dva poradné výbory

                  Skupina zástupcov štátov IIL a Fórum zainteresovaných strán.

                     5.   Vnútorná kontrola

                              —

                              Vnútorný audítor Európskej komisie

                     [článok 10 prílohy k nariadeniu Rady (ES) č. 73/2008 – Štatút Spoločného podniku pre vykonávanie spoločnej technologickej iniciatívy pre inovačné lieky],

                              —

                              Útvar vnútorného auditu spoločného podniku IIL

                     [článok 6 nariadenia Rady (ES) č. 73/2008].

                     6.   Vonkajšia kontrola

                  Európsky dvor audítorov

                     [článok 17 ods. 5 štatútu v prílohe k nariadeniu Rady (ES) č. 73/2008 a článok 126 nariadenia o rozpočtových pravidlách spoločného podniku IIL]

                     7.   Orgán udeľujúci absolutórium

                  Európsky parlament na odporúčanie Rady.

                     [článok 11 ods. 4 nariadenia Rady (ES) č. 73/2008 a článok 129 nariadenia o rozpočtových pravidlách spoločného podniku IIL]

                     Zdroje, ktoré mal spoločný podnik k dispozícii v roku 2010

                     Rozpočet

                     [článok 7 ods. 4 nariadenia Rady (ES) č. 73/2008 týkajúci sa personálnych zdrojov]

                  V konečnom rozpočte boli viazané rozpočtové prostriedky vo výške 107 mil. EUR a platobné rozpočtové prostriedky vo výške 29 mil. EUR. Okrem toho 3 mil. EUR viazaných rozpočtových prostriedkov a 78,6 mil. EUR platobných rozpočtových prostriedkov bolo prenesených z roku 2009.

                     Stav zamestnancov k 31. decembru 2010

                  29 pracovných miest v ročnom pláne pracovných miest, z toho 18 obsadených pracovných miest.
                  Ostatní zamestnanci:

                              —

                              dočasne pridelení národní experti: 0,

                              —

                              zmluvní zamestnanci: 4,

                              —

                              miestni zamestnanci: 0.

                        Zamestnanci spolu: 22.
                  Pridelení na:

                              —

                              prevádzkové úlohy: 4,

                              —

                              administratívne úlohy: 7 (1),

                              —

                              zmiešané úlohy: 11.

                     Činnosti a služby v roku 2010

                  Začatie alebo príprava nových výziev na predloženie návrhov, hodnotenie, rokovania, riadenie grantov, prebiehajúcich zmlúv, podpora a usmernenia príjemcom a ostatným účastníkom, komunikácia a organizovanie zasadnutí a podujatí s hlavnými zainteresovanými stranami, ako aj konzultácie a podpora zakladajúcim členom ohľadom stratégie výskumu inovačných liekov a súvisiace činnosti.

                     Zdroj: Údaje poskytnuté spoločným podnikom IIL.

         (1)  Číslo sa vzťahuje na administratívnych asistentov s administratívnymi úlohami.

      ODPOVEDE SPOLOČNÉHO PODNIKU INICIATÍVY PRE INOVAČNÉ LIEKY

         Plnenie rozpočtu

         Body 16 a 17

      Spoločný podnik podnikol niekoľko iniciatív na uľahčenie a urýchlenie plnenia rozpočtu. Okrem iného revidoval vedecký výskumný plán, začal tretiu a štvrtú výzvu na predloženie návrhov, uzavrel rokovania vzťahujúce sa na dohody o grante pre nové projekty financované v rámci druhej výzvy na predloženie návrhov a tieto dohody aj podpísal, ako aj prijímal a vyplácal výkazy výdavkov od príjemcov zúčastňujúcich sa na projektoch financovaných v rámci prvej výzvy na predloženie návrhov. V spolupráci so zakladajúcimi členmi výkonný úrad takisto hľadá spôsoby na uľahčenie a zjednodušenie svojich procesov riadenia výziev na predloženie návrhov a na skrátenie časových limitov.

         Systémy vnútornej kontroly

         Body 18 a 21

      Systém vnútornej kontroly spoločného podniku sa naďalej konsoliduje prostredníctvom systematickej revízie, posilnenia a formalizácie vnútorných procesov vrátane politík a postupov IT. Koncom roku 2011 sa začnú aj následné audity prvých výkazov výdavkov prijatých od príjemcov zúčastňujúcich sa na projektoch.
      Vytvorenie nového postu vyššieho riadiaceho pracovníka zodpovedného za administratívu a financie, ako aj novej funkcie pre vnútornú kontrolu a funkcie pre vnútorný audit súčasne prispieva k ďalšiemu zvyšovaniu celkového riadenia realizácie rámca pre vnútornú kontrolu spoločným podnikom a dohľadu nad ním.
      Účtovník ukončil validáciu príslušných obchodných procesov podporujúcich účtovný systém v júni 2011. Uplatnenie odporúčaní, ktoré boli sformulované na základe tejto činnosti, povedie k ďalšiemu posilneniu vnútorných kontrol.

         Metodika ohodnocovania nepeňažných príspevkov

         Bod 22

      V súčasnosti prebiehajú konzultácie o metodike, ktorá sa má použiť na ohodnocovanie nepeňažných príspevkov členských spoločností Európskej federácie farmaceutického priemyslu a farmaceutických združení (EFPIA), na projekty IIL. Jednotlivé správy o nepeňažných príspevkoch sa predložia po tom, ako správna rada schváli revidovaný vzor dohody o grante.

         Funkcia vnútorného auditu a útvar Komisie pre vnútorný audit

         Bod 23

      Úlohy vedúceho vnútorného auditu (IAC) spoločného podniku a Útvaru Európskej komisie pre vnútorný audit (IAS) sa objasnili a formalizovali schválením stanov IAS a IAC pre audit v marci 2011. Pripravuje sa aj koordinovaný strategický plán auditu na obdobie rokov 2012 – 2014 na zaistenie optimálneho vplyvu plánovaných auditov a minimalizácie duplicity audítorskej práce IAS a IAC.
      Potreba ďalšieho objasnenia úlohy IAS v rozpočtových pravidlách spoločného podniku sa posúdi po tom, ako sa ukončí prebiehajúca revízia rámcového rozpočtového nariadenia Európskej komisie.

         Chýbajúca dohoda o hostiteľskom štáte

         Bod 24

      V záujme podpísania hostiteľskej dohody prebiehajú rokovania s belgickými úradmi. Očakáva sa, že dohoda bude podpísaná koncom roka 2011.


title: Vec T-398/04: Rozsudok Súdu prvého stupňa zo  17. januára 2006  – Henkel/ÚHVT ( Ochranná známka Spoločenstva — Obrazová ochranná známka — Červeno-biela obdĺžniková tableta s modrým oválnym jadrom — Absolútny dôvod zamietnutia — Článok 7 ods. 1 písm. b) nariadenia (ES) č. 40/94 — Absencia rozlišovacej spôsobilosti )

text:
               25.3.2006

               SK

               Úradný vestník Európskej únie

               C 74/18

         Rozsudok Súdu prvého stupňa zo 17. januára 2006 – Henkel/ÚHVT
   (Vec T-398/04) (1)

   („Ochranná známka Spoločenstva - Obrazová ochranná známka - Červeno-biela obdĺžniková tableta s modrým oválnym jadrom - Absolútny dôvod zamietnutia - Článok 7 ods. 1 písm. b) nariadenia (ES) č. 40/94 - Absencia rozlišovacej spôsobilosti“)
   (2006/C 74/36)
   Jazyk konania: nemčina
   Účastníci konania

      Žalobca: Henkel KGaA (Düsseldorf, Nemecko) (v zastúpení: C. Osterrieth, advokát)

      Žalovaný: Úrad pre harmonizáciu vnútorného trhu (ochranné známky a vzory) (v zastúpení: pôvodne D. Schennen, neskôr D. Schennen a G. Schneider, splnomocnení zástupcovia)
   Predmet veci
   Žaloba proti rozhodnutiu druhého odvolacieho senátu ÚHVT zo 4. augusta 2004 (vec R 771/1999-2) týkajúcemu sa zápisu obrazovej ochrannej známky, ktorú tvorí zobrazenie obdĺžnikovej tablety
   Výrok rozsudku

               1.

               Žaloba sa zamieta.

               2.

               Žalobca je povinný nahradiť trovy konania.

      (1)  Ú. v. EÚ C 19, 22.1.2005.


title: Vec F-51/10: Rozsudok Súdu pre verejnú službu (prvá komora) z  25. septembra 2012 — Bermejo Garde/EHSV (Verejná služba — Úradníci — Prijímanie — Oznámenie o voľnom pracovnom mieste — Akt spôsobujúci ujmu — Záujem na konaní — Jazykové požiadavky — Orgán príslušný vydať oznámenie o voľnom pracovnom mieste — Kancelária EHSV)

text:
               10.11.2012

               SK

               Úradný vestník Európskej únie

               C 343/22

         Rozsudok Súdu pre verejnú službu (prvá komora) z 25. septembra 2012 — Bermejo Garde/EHSV
   (Vec F-51/10) (1)

   (Verejná služba - Úradníci - Prijímanie - Oznámenie o voľnom pracovnom mieste - Akt spôsobujúci ujmu - Záujem na konaní - Jazykové požiadavky - Orgán príslušný vydať oznámenie o voľnom pracovnom mieste - Kancelária EHSV)
   2012/C 343/37
   Jazyk konania: francúzština

      Účastníci konania

      Žalobca: Moises Bermejo Garde (Brusel, Belgicko) (v zastúpení: L. Levi, advokát)

      Žalovaný: Európsky hospodársky a sociálny výbor (EHSV) (v zastúpení: M. Lernhart, splnomocnená zástupkyňa, za právnej pomoci B. Wägenbaur, advokát)

      Predmet veci

   Na jednej strane návrh na zrušenie oznámenia o voľnom pracovnom mieste EHSV č. 43/09 na obsadenie miesta riaditeľa Riaditeľstva pre všeobecné záležitosti, ako aj všetkých rozhodnutí prijatých na základe tohto oznámenia o voľnom pracovnom mieste. Na druhej strane žiadosť o uloženie povinnosti žalovanému zaplatiť žalobcovi sumu ako náhradu škody

      Výrok rozsudku

               1.

               Oznámenie o voľnom pracovnom mieste č. 43/09 uverejnené s cieľom obsadiť miesto riaditeľa Riaditeľstva pre všeobecné záležitosti Európskeho hospodárskeho a sociálneho výboru sa zrušuje.

               2.

               V zostávajúcej časti sa žaloba zamieta.

               3.

               Európsky hospodársky a sociálny výbor znáša svoje vlastné trovy konania a je povinný nahradiť trovy konania, ktoré vynaložil M. Bermejo Garde.

      (1)  Ú. v. EÚ C 246, 11.9.2010, s. 42.


title: Rozsudok Súdneho dvora (prvá komora) zo 17. marca 2005 vo veci C-285/03: Helénska republika proti Komisii Európskych spoločenstiev (EPUZF — Zúčtovanie výkazov — Poľnohospodárske plodiny — Účtovné obdobia 2000 – 2001)

text:
               25.6.2005

               SK

               Úradný vestník Európskej únie

               C 155/1

      ROZSUDOK SÚDNEHO DVORA

   (prvá komora)
   zo 17. marca 2005
   vo veci C-285/03: Helénska republika proti Komisii Európskych spoločenstiev (1)

   (EPUZF - Zúčtovanie výkazov - Poľnohospodárske plodiny - Účtovné obdobia 2000 – 2001)
   (2005/C 155/01)
   Jazyk konania: gréčtina
   Vo veci C-285/03, Helénska republika, (splnomocnení zástupcovia: V. Kontolaimos a I. Chalkias) proti Komisii Európskych spoločenstiev (splnomocnená zástupkyňa: M. Condou-Durande, za právnej pomoci N. Korogiannakis), predmetom ktorej je žaloba o neplatnosť podľa článku 230 ES, podaná 1. júla 2003, Súdny dvor (prvá komora), v zložení: predseda prvej komory P. Jann (spravodajca), sudcovia K. Lenaerts, J. N. Cunha Rodrigues, E. Juhász a M. Ilešič, generálny advokát: A. Tizzano, tajomník: L. Hewlett, hlavná referentka, vyhlásil dňa 17. marca 2005 rozsudok, ktorého výrok znie:

               1.

               Žaloba sa zamieta.

               2.

               Helénska republika je povinná nahradiť trovy konania.

      (1)  Ú. v. EÚ C 213, 6.9.2003